title: Almirante Juan de Borbón (F102)

text: Alus tilattiin 31. tammikuuta 1997 Izarilta Ferrolista, missä köli laskettiin 27. lokakuuta 2000 telakkanumerolla 202. Alus laskettiin vesille 28. helmikuuta 2002 kumminaan Doña Pilar de Borbón y Battemberg ja otettiin palvelukseen 3. joulukuuta 2003.


title: Almirante Juan de Borbón (F102)

text: Alus lähti 8. syyskuuta 2006 Rotasta suojaten Espanjan asevoimien sotilaiden kuljetusta Libanoniin, mistä se palasi 12. marraskuuta Rotaan.


title: Almirante Juan de Borbón (F102)

text: Helmikuussa 2007 alus osallistui GALIBER 2007 -harjoitukseen, mistä se palasi satamaan maaliskuussa. Alus lähti toukokuussa koeajoihin Cartagenaan ja kesäkuussa Norjaan Stavangeriin sekä Kreikkaan Haniaan ja Iraklioniin, mistä se palasi kuun lopulla kotisatamaan.


title: Almirante Juan de Borbón (F102)

text: Tammikuussa 2008 alus lähti Cadiziin, mutta joutui palaamaan satamaan konevian vuoksi. Huhtikuussa alus lähti Brestiin osallistuen yhteistoimintaharjoitukseen Ranskan laivaston kanssa. Kesäkuussa alus lähti Viroon, mistä se palasi joulukuussa.


title: Almirante Juan de Borbón (F102)

text: Tammikuussa 2010 alus lähti Portugaliin ja Cadiziin. Touko-kesäkuussa alus läpäisi operatiiviset testit.


title: Almirante Juan de Borbón (F102)

text: Alus saapui 12. tammikuuta 2011 Norfolkin laivastotukikohtaan Virginiassa liittyäkseen Carrier Strike Group Two:hon COMPTUEX ja JTFEX harjoituksiin.


title: Artemis (jousiammuntaseura)

text: Artemis on vuonna 1946 perustettu helsinkiläinen jousiammunnan erikoisseura. Seuran puheenjohtajana toimii Juuso Heikkilä. Seurassa on runsaat 200 jäsentä.


title: Artemis (jousiammuntaseura)

text:
Artemiksen jousiampujista Kirsti Partanen voitti tauluammunnassa joukkuemaailmanmestaruuden 1950 ja 1953. Jukka Virtanen voitti maastoammunnan vaistoluokan maailmanmestaruuden 1976.
Seuran edustajista tähtäinjousen tauluammunnan henkilökohtaisen Suomen-mestaruuden ovat voittaneet miehistä Uljas Kandolin 1954 sekä naisista Kirsti Partanen 1950, Aino Yrjölä 1960 ja 1964, Leena Reinikainen 1972 ja Satu Toivakka 1990. Joukkuemestaruuden Artemiksen miehet ovat voittaneet vuosina 1950–1951, 1953–1955, 1962–1963 ja 1992 sekä naiset vuosina 1951–1953, 1961, 1964–1966 ja 1990. Maasto- ja metsästysammunnassa useampia mestaruuksia ovat voittaneet muun muassa Jukka Nurmi, Veijo Sarvi, Jukka Virtanen, Jouko Väänänen, Reijo Hytönen, Pirkko Hyryläinen, Rosa Pehrsson sekä varsijousiammunnassa Veikko Valanti ja Lasse Löfhjelm.


title: Wilhelm Tell (jousiammuntaseura)

text: Wilhelm Tell on vuonna 1951 perustettu helsinkiläinen jousiammunnan erikoisseura. Seuran puheenjohtajana kaudella 2017–2018 toimii Robert Koski. Seurassa on noin 200 jäsentä.


title: Wilhelm Tell (jousiammuntaseura)

text: Vuonna 1958 Wilhelm Tellin jousiampujat Tapio Rautavaara, Olavi Kallionpää ja Väinö Ansala voittivat Suomelle tähtäinjousen tauluammunnan joukkuemaailmanmestaruuden. Anna-Liisa Tuuttu voitti taljajousen Euroopan-mestaruuden Oulussa vuonna 2002.


title: Wilhelm Tell (jousiammuntaseura)

text: Seuran edustajista tähtäinjousen tauluammunnan henkilökohtaisen Suomen-mestaruuden ovat voittaneet miehistä Ansala 1956, Veikko Virta 1957, Kallionpää 1959, Olli Tahvonen 1975 ja Jukka Inkeri 1976 sekä naisista Paula Virta 1963, 1967 ja 1970, Satu Toivakka 1989 sekä Laura Kourula 2009. Joukkuemestaruuden Wilhelm Tellin miehet ovat voittaneet vuosina 1956–1959 ja 1975–1976 sekä naiset 1956, 1958–1960, 1962–1963, 1968, 1972 ja 1989. Maastoammunnan vaistoluokassa Pekka Mertanen on voittanut kuusi sekä Kyllikki Ansala ja Anneli Immonen viisi henkilökohtaista Suomen-mestaruutta. Paula Virta on tauluammuntamestaruuksiensa lisäksi voittanut seitsemän henkilökohtaista mestaruutta maastoammunnan merkkiluokassa.


title: Espanjalainen rekisterikilpi

text: Espanjan rekisterikilpijärjestelmä on valtakunnallinen. Se koostuu tällä hetkellä formaatista 1234 ABC.


title: Espanjalainen rekisterikilpi

text: Ensimmäinen järjestelmä oli aluekohtainen. Se koostui enintään kahdesta kirjaimesta ja enintään kuudesta numerosta. (AB-123456). Kirjaimet muodostivat aluetunnuksen. Aluetunnus muodostui yleensä alueen nimen ensimmäisestä tai ensimmäisestä ja toisesta kirjaimesta. Joskus aluetunnus muodostui alueen pääkaupungin nimen alkukirjaimista, kuten Álavan VI, joka tarkoitti Álavan pääkaupunkia Vitoriá-Gasteizia. Tämä järjestelmä loppui lokakuun alussa 1971, kun sekä Madrid (960985) että Barcelona (918387) olivat lähellä numeroa 999999.


title: Espanjalainen rekisterikilpi

text:
Toinen järjestelmä oli edellisen tapaan aluekohtainen. Siinä käytettin enintään kahta kirjainta, aina neljää numeroa, ja enintään kolmea kirjainta.
(AB-1234-CDE). AB oli aluetunnus ja CDE oli aakkosittain juoksevat kirjaimet. Kaikkia muita kirjaimia käytettiin, paitsi Q:ta ja R:tä. Tämä järjestelmä loppui syyskuun puolivälissä 2000. Madridissa oli päästy silloin tunnukseen ZX ja Barcelonassa tunnukseen XG.


title: Espanjalainen rekisterikilpi

text: Kolmas ja nykyinen järjestelmä on valtakunnallinen. Sen ensimmäinen tunnus oli 0000 BBB. Se käyttää kirjaimia B, C, D, F, G, H, J, K, L, M, N, P, R, S, T, V, W, X, Y ja Z. Vuoden 2018 lopussa oli päästy aakkosissa ainakin kirjainyhdistelmään KSR.


title: Audaz (D31)

text: Audaz (runkonumero D31) oli Espanjan laivaston vuonna 1951 vesillelaskettu Audaz-luokan hävittäjä.


title: Audaz (D31)

text: Alus tilattiin Ferrolista, missä köli laskettiin 26. syyskuuta 1945. Alus laskettiin vesille 24. tammikuuta 1951 ja otettiin palvelukseen 30. kesäkuuta 1953.


title: Audaz (D31)

text: Alus poistettiin palveluksesta vuonna 1974.


title: Pukala (Orivesi)

text: Pukala on Pirkanmaalla Orivedellä lähellä Tampereen rajaa sijaitseva järvi.


title: Pukala (Orivesi)

text: Järven pinta-ala on 410 hehtaaria eli 4,1 neliökilometriä. Se on 6,6 kilometriä pitkä ja 2,1 kilometriä leveä. Järvi on pituuteensa nähden kapea ja se on selvästi itä-länsi-suuntainen. Sen eteläranta on melko selväpiirteinen, mutta sen pohjoisrannoilla vuorottelevat lahdet ja niemet. Järven keskeltä työntyy pohjoiseen Valkealahti ja tämän itäpuolella sijaitsevasta Majalahdesta työntyy kapeasta lahdensuusta koilliseen 1,4 kilometriä pitkä Isolahti. Isolahti kääntyy lopulta kohti kaakkoa ja kietoo sisäänsä laajan Punkanniemen. Punkanniemen itäpuolella sitä rajaa yli 600 metriä pitkä Vähälahti, jonka pohjukka lähes yhtyy Isolahden pohjukkaan. Järven itäpäätä kutsutaan Vuorilahdeksi.


title: Pukala (Orivesi)

text: Järvessä on laskettu olevan 43 saarta. Niiden yhteispinta-ala on 20 hehtaaria, mikä on noin 4,7 % järven kokonaispinta-alasta. Saarista viisi, eli Leenansaari, Naurissaari, Pukkisaari, Korpisaari ja Korpisaari, ovat yli hehtaarin suuruisia, muista saarista 27 on yli aarin ja loput 11 on alle aarin kokoisia. Muita karttaan nimettyjä saaria ovat Latosaari, Palanutsaari, Maailmanlopunsaari, Onkisaari, Honkasaari, Kalliosaari, Napulit, Kuusisaari, Kuolemasaari, Selkäsaari, Selkäsaaret, Paskasaari ja Munasaari.


title: Pukala (Orivesi)

text: Järvi on luodattu ja siitä on julkaistu syvyyskartat. Sen tilavuus on 62 miljoonaa kuutiometriä eli 0,062 kuutiokilometriä. Järven keskisyvyys on 15 metriä ja suurin syvyys on 57 metriä. Järven pituusakselin kohdalla kulkee syvänteiden ketju, jossa erilliset syvänteet ulottuvat esimerkiksi 46, 49, 55, 57 ja 45 metrin syvyyteen. Syvin kohta 57 metriä sijaitsee Roninmaan ja Myllylahden välissä järven keskikohdassa.


title: Pukala (Orivesi)

text: Järven rantaviivan pituus on 34 kilometriä, josta saarten rantaviivan yhteispituus on 9 kilometriä. Järven pohjoispuolella avautuu metsäinen erämaa ja järven eteläpuolella olevat entiset pientilat ovat lopettaneet viljelynsä. Asutus on pääasiassa vapaa-ajan asutusta ja moniin rantoihin on rakennettu tiheästi mökkejä. Tästä huolimatta järvellä on vielä paljon rantoja, jotka ovat täysin autiot. Mökeille johtaa tiet etelästä valtatieltä 9 ja siitä haarautuvalta yhdystieltä 14199. Järven pohjoispuolelle kiertää pari kylätietä, mutta siellä risteilee enää metsäautoteitä.


title: Pukala (Orivesi)

text: Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Pukalan valuma-alueella (35.39), jonka Pukalan alueeseen (35.393) järvi kuuluu. Järven vedenpinnan korkeus on 134,1 metriä mpy.


title: Pukala (Orivesi)

text: Valuma-alue saa pääosan vedestään pohjoisen valuma-alueilta. Sieltä laskevat Neejärven valuma-alue (35.395) Neejärven (20 ha) laskuojaa myöten Isolahteen ja Kielikänjärven valuma-alue (35.394) Kielikänjärven (61 ha) laskuojaa myöten Pukalan länsipään pohjoisrantaan. Neejärven valuma-alue on näistä suurempi ja sen valuma-alueeseen kuuluvat esimerkiksi Iso-Musturi (7 ha), Vähä-Musturi (5 ha) ja Siitinjärvi (44 ha). Kielikänjärveen laskee vielä Valkeajärvi (16 ha). Pukalan valuma-alueella on kuusi muuta yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Valkeajärvi (6 ha), Ahvenlammi (6 ha), Hirvijärvi (3 ha), Rökäslammi (3 ha), Loppisjärvi (2 ha) ja Muurainjärvet (1 ha).


title: Pukala (Orivesi)

text: Pukalan laskujoki on Pukalanjoki, joka laskee Hankajärveen (105 ha). Sen kuuluu Lauttajärven–Hankajärven alueeseen (35.392), jonka pääjoki laskee Savonkylän, Myllykylän ja Asuntilan läpi, ja laskee sitten Kaletonjärven alueen (35.391) Asuntilanjokea myöten Näsijärven Koljonselkään.


title: Pukala (Orivesi)

text: Järvi on kirkasvetinen ja Metsähallitus on rauhoittanut hallinnassaan olevia pohjoisrantojen metsiä ja saaria retkeilykäyttöön. Siellä kulkee patikointireitistö, joka ulottuu pohjoisrannoille asti. Pukalaa suositellaan myös melontaan ja kalastukseen.


title: Audaz

text: Audaz voi tarkoittaa seuraavia Espanjan laivaston aluksia tai alusluokkia:


title: Laura Halminen

text: Laura Halminen on suomalainen toimittaja. Hän on työskennellyt "Helsingin Sanomissa" vakituisesti vuodesta 2013 ja aiemmin myös "City"-lehdessä sekä ATV-televisiokanavalla. Halminen voitti tutkivan journalismin Lumilapio-palkinnon vuonna 2016 uusnatsien toimintaa käsittelevällä artikkelilla.


title: Laura Halminen

text: Halminen on kertonut olleensa toimittaja vuosituhannen alusta ja päätyneensä alalle uteliaisuudesta. Hän kertoo seuraavansa kyberturvallisuuden, tietoturvan ja informaatioturvallisuuden aihepiirejä mielenkiinnosta ja koska "saattaapi johtua siitä", että "ehkäpä" hänen perusturvallisuudentunteensa on "joskus" järkkynyt. Hän on pyytänyt viranomaisia vastaamaan kansalaisten kysymyksiin sosiaalisessa mediassa ja sanoo ymmärtävänsä turvallisuusviranomaisten tarpeen salata tietoja, mutta toisaalta myös kannustanut kansalaisia paljastamaan sosiaalisessa mediassa valtionsalaisuuksia haastaen viranomaiset heidän toimintavoissaan.


title: Laura Halminen

text: Joulukuussa 2017 poliisi teki Halmisen asuntoon kotietsinnän sen jälkeen, kun Halminen oli vasaroinut tietojen tuhoamistarkoituksessa hallussaan olleen tietokoneen kovalevyn Helsingissä sijaitsevan asuintalonsa kellarikerroksessa ja soittanut palokunnan paikalle savun takia. Halmista epäillään turvallisuussalaisuuden paljastamisesta, ja hänen kirjoittamansa lehtijutun taustalla olevaa mahdollista tietovuotoa tutkitaan virkasalaisuuden rikkomisena. Tutkintapyynnön on molemmissa tapauksissa tehnyt Suomen puolustusvoimat. Epäily liittyy "Helsingin Sanomissa" julkaistuun puolustusvoimien Viestikoekeskusta koskevaan juttuun, jonka Halminen oli kirjoittanut Tuomo Pietiläisen kanssa.


title: Laura Halminen

text: Halmisen ja Pietiläisen juttu nousi uutiseksi myös Venäjän tiedotusvälineissä, joissa vuodon taustalla katsottiin olevan Nato, tai sen katsotaan hyödyttävän Natoa, ja vuodolla yritettäisiin lyödä kiilaa Helsingin ja Moskovan väliin. Lisäksi Venäjällä uutisoitiin Halmisen yritys tuhota tietokoneensa sisältämät tiedot ja hänen kotiinsa tehty kotietsintä.


title: Laura Halminen

text: Suomen sijoitus Toimittajat ilman rajoja -järjestön lehdistönvapausindeksissä putosi yhden sijan poliisin tekemän toimituksellisen aineiston takavarikon vuoksi.


title: Laura Halminen

text: Helsingin käräjäoikeus hylkäsi 27. helmikuuta 2018 Halmisen hakemuksen kotietsinnän toteamiseksi laittomaksi, takavarikoiden kumoamiseksi ja takavarikoitujen esineiden palauttamiseksi.


title: Halkietelä

text: Halkietelä ja halkipohjoinen ovat savolaisten kansanperinteisiä ilmansuuntia, jotka oli sidottu paikallisiin maastonmuotoihin varsinaisten ilmansuuntien sijasta. Nämä ilmansuunnat määräytyivät suuria osia Savon maastosta hallitsevien, jotakuinkin luode-kaakko-suuntaisten moreeniharjanteiden ja pitkittäisharjujen, ja niiden välisten järvien ja soiden mukaan siten, että halkietelä eli maaetelä oli paikallisten harjujen ja harjanteiden pitkittäissuunnassa jotakuinkin kaakossa päin, ja halkipohjoinen tai maapohjoinen taas oli vastakkaisessa suunnassa jotakuinkin luoteeseen. Nämä ilmansuunnat vaihtelivat hieman maastonmuotojen paikallisen suunnan mukaan. Erotuksena maahan sidotuista halkietelästä ja halkipohjoisesta varsinaista etelää sanottiin "ilmaneteläksi" ja varsinaista pohjoista "ilmanpohjoiseksi".


title: Halkietelä

text: Poikittain harjujen ja järvien pitkittäissuuntaa vastaan, eli jotakuinkin koilliseen tai lounaaseen suuntautuvan asian, kuten talon edustan, polun, katseen tai liikkeen sanottiin suuntautuvan poikkimaan, kun taas pitkittäin harjujen ja järvien mukaan suuntautunut kohdistui halkimaan. Halkimaan oli usein helpompi kulkea pitkiä matkoja kuin poikkimaan. Talojen ja rakennusten etuseinä ja ovi suunnattiin yleensä joko halkimaan eli jotakuinkin kaakkoon, taikka poikkimaan eli jotakuinkin lounaaseen - molemmat suunnat hakivat muun muassa päivän lämpöä. Talot suunnattiin halkimaan useimmiten järvien luoteisissa pohjukoissa, ja poikkimaan järvien pitkillä koillisrannoilla. Talon etuosa siis suunnattiin yleensä järvelle, ja talon taakse jäi usein harju. Lounais-, etelä-ja kaakkoisrannoilla ei mielellään asuttu.


Halkietelä


title: 1 of 1

text: 1 of 1 on eteläkorealaisen poikabändi SHINeen viides albumi, joka julkaistiin 5. lokakuuta 2016.


title: Harrow School

text: Harrow School on Lontoon luoteisosassa, Harrowin kaupunginosassa sijaitseva yksityiskoulu (public school). Se on Yhdistyneen kuningaskunnan arvostetuimpia kouluja. Harrow Schoolin perusti John Lyon vuonna 1572. Toimiluvan koululle myönsi kuningatar Elisabet I. Koulu ottaa oppilaikseen vain poikia, ja siellä on noin 800 oppilasta, iältään 13–18 vuotta. Ollessaan ulkosalla Harrowin oppilaat käyttävät perinteisiä olkihattuja.


title: Harrow School

text: Harrow School on yksi alkuperäisistä ns. suurista yksityiskoulusta, ja yksi niistä seitsemästä yksityiskoulusta, jotka mainitaan vuoden 1868 Public Schools Actissa. Muut perinteiset suuret yksityiskoulut ovat Charterhouse School, Eton College, Merchant Taylors' School, Rugby School, St Paul's School, Shrewsbury School, Westminster School ja Winchester College.


title: Harrow School

text: Harrow Schoolin edelleen käytössä olevat vanhat päärakennukset on rakennettu 1800-luvulla, lukuun ottamatta Fourth Form Roomia, joka on peräisin 1600-luvulta. Fourth Form Roomin tammipaneeleihin on kaiverrettu koulun maineikkaimpien alumnien nimet.


title: Harrow School

text: Harrowin entisiä oppilaita kutsutaan nimellä Old Harrovians (OHs). Heihin kuuluvat muun muassa lordi Byron, Sir Robert Peel ja Winston Churchill sekä Spencer Perceval, Jawaharlal Nehru, John Profumo, Jordanian kuningas Hussein, Benedict Cumberbatch ja James Blunt .


title: Michaela Söderholm

text: Michaela Söderholm (s. 18. tammikuuta 1992 Helsinki) on suomalainen kauneuskilpailija ja malli. Hän voitti Miss Suomi -kilpailun vuonna 2017.


title: Michaela Söderholm

text: Söderlund opiskelee toimittajaksi Laajasalon opistossa Helsingissä.


Luettelo Ilomantsin julkisista taideteoksista ja muistomerkeistä sisältää Ilomantsin kunnassa olevat pysyvät patsaat, muistomerkit ja muistolaatat.


title: Helsingin Nyrkkeilyseura

text: Helsingin Nyrkkeilyseura on helsinkiläinen, Suomen vanhin nyrkkeilyn erikoisseura. Se perustettiin alun perin vuonna 1912 ja sen puheenjohtajana toimi Mauritz Mexmontan. Seura painui välillä unohduksiin mutta syksyllä 1920 se perustettiin Viktor Smedsin aloitteesta uudelleen. Seuraa on edustanut muun muassa olympiamitalisti Ilkka Koski.


title: Helsingin Nyrkkeilyseura

text: Helsingin Nyrkkeilyseura järjesti Suomen ensimmäiset julkiset nyrkkeilykilpailut 1. lokakuuta 1921 Hippodromin sirkuksessa. Se oli Turun Nyrkkeilyseuran, Åbo Boxningsklubbin ja Viipurin Voimailijoiden kanssa perustamassa Suomen Nyrkkeilyliittoa 23. syyskuuta 1923, ja HNS:n puheenjohtaja Viktor Smeds valittiin liiton puheenjohtajaksi. Helsingin Nyrkkeilyseura järjesti ensimmäiset nyrkkeilyn Suomen-mestaruuskilpailut Suomalaisessa Oopperassa 3. joulukuuta 1923, ja isäntäseura voitti seitsemän mestaruutta kahdeksasta jaossa olleesta.


title: Khandoba

text: Khandoba on hindulaisuuden jumaluus, jota palvotaan Shivan avatarina eli ruumillistumana. Khandoba on merkittävin paikallinen jumala Deccanin ylängön länsiosassa Karnatakassa. Khandoba yhdistää alueen yhteisöjä, ja sitä palvotaan sekä hindulaisten että muslimien parissa.


title: Khandoba

text: Tunnetuin Khandoba-temppeli on Jejurissa, 45 kilometrin päässä Punesta.


title: Kotirappu

text: Kotirappu on suomalainen televisiosarja vuodelta 1987. Sen tuotti Yle TV2. Arkirealistisen aikalaisdraaman lajityyppiin kuuluvaa sarjaa valmistettiin kahdeksan jaksoa. Sarjan käsikirjoitti Jussi Niilekselä.


title: Kotirappu

text: "Kotirappu" sijoittuu tamperelaiseen kerrostalolähiöön, fiktiiviseen asunto-osakeyhtiö Metsäkeitaaseen. Se perustuu käsikirjoittajansa omiin kokemuksiin 1980-luvun lähiöelämästä ja aiheesta tehtyihin sosiologisiin tutkimuksiin.


title: Kotirappu

text: Isännöitsijä Eero Anttila pyrkii tulemaan toimeen kaikkien kanssa. Eskolan perhe on perin juurin kyllästynyt kerrostaloelämään ja havittelee omakotitaloa, Jaakkolan perheessä puolestaan eletään avioerotunnelmissa. Taloyhtiön uusia tulokkaita on nuoripari Nina ja Kalle ja kuvioissa on aktiivisesti mukana myös Kallen äiti, mistä aiheutuu anoppi–miniä-kitkaa. Talon vanhin asukas Tyyne puolestaan ottaa ja kuolee ja hänen perinnönjaostaan tulee riitaisa. Henkilögalleriaan kuuluu myös vanhapoika Eelis, joka on ottanut tehtäväkseen taloyhtiön huonotapaisen nuorison ojentamisen.


title: Primitive

text: Primitive on Suburban Triben esikoisalbumi, joka julkaistiin vuonna 1994.


title: Primitive

text: Albumi nousi Suomen virallisen listan sijalle 28, ja se pysyi listalla yhteensä neljä viikkoa.


title: Primitive

text: Kaikki kappaleet säveltänyt ja sanoittanut Janne Joutsenniemi sekä sovittanut Suburban Tribe, ellei toisin mainittu.


title: Viipurin Nyrkkeilijät

text: Viipurin Nyrkkeilijät on Viipurissa vuonna 1929 perustettu nyrkkeilyn erikoisseura, joka toisen maailmansodan jälkeen siirtyi Helsinkiin. Seuran perustajiin kuului maineikas nyrkkeilymies Valle Resko. Seuraa ovat edustaneet muun muassa Suomen ensimmäinen olympiavoittaja Sten Suvio uransa alkuaikoina, olympiamitalisti Pertti Purhonen, MM-mitalisti Joni Turunen sekä ammattilaisinakin otelleet isä ja poika Yrjö ja Harri Piitulainen. Vuodesta 1974 seura on järjestänyt kuukausittaisen harjoituskauden ottelutapahtuman, Ruskiksen Skabat.


title: Zen Garden Records

text: Zen Garden Records oli suomalainen levy-yhtiö, jonka Kari Hynninen perusti vuonna 1993. Yhtiön toimipiste sijaitsi Helsingin Sörnäisissä.


title: Zen Garden Records

text: Yhtiö lakkautettiin vuonna 2002, jolloin se myi liiketoimintansa BMG Finlandille.


title: Kylänpää

text: Kylänpää voi tarkoittaa seuraavia:


title: Mikko Hokka

text: Mikko Nestori Hokka (5. helmikuuta 1932 Savonlinna – 18. elokuuta 1973 Lappeenranta) oli suomalainen painonnoston olympiaedustaja ja Suomen-mestari. Seuratasolla hän edusti Savonlinnan Voimailijoita ja helsinkiläistä Heraklesta.


title: Mikko Hokka

text: Hokka sijoittui Helsingin kesäolympialaisissa 1952 alle 60 kilogramman sarjassa 15:nneksi yhteistuloksella 295,0 kg. Hän sijoittui MM-kilpailuissa vuosina 1951 ja 1953 seitsemänneksi sekä vuonna 1954 kahdeksanneksi. Hän voitti Suomen-mestaruuden 60 kilogramman sarjassa vuosina 1952 ja 1954 sekä sekä 67,5 kilogramman sarjassa vuosina 1955 ja 1957.


title: Erkki Kauppinen

text: Erkki Tapio Kauppinen (28. lokakuuta 1948 Laukaa – 12. joulukuuta 2017 Laukaa) oli suomalainen näyttelijä. Kauppinen muistetaan roolistaan Asseri Kantosena televisiosarjasta "Pirunpelto". Kauppinen oli myös matkailu- sekä maansiirtoalan yrittäjä. Kauppinen menehtyi vaikean sairauden murtamana. Hän oli kuollessaan 69-vuotias.


title: Kurzin hallitus

text: Kurzin hallitus () on Itävallan 30. hallitus, joka aloitti toimintansa 18. joulukuuta 2017. Hallitus valittiin vuoden 2017 vaaleissa.


title: Kampanja neljää tuholaista vastaan

text: Kampanja neljää tuholaista vastaan (, "varpustentappokampanja") oli tuhoeläimien hävittämiseen tähdännyt kampanja, jonka Kiinan kommunistinen puolue käynnisti vuonna 1958. Se oli yksi suuren harppauksen ensimmäisistä toimenpiteistä.


title: Kampanja neljää tuholaista vastaan

text: Kampanjan kohteena olivat hyttyset, rotat, kärpäset ja varpuset. Varpuset olivat mukana vuoteen 1960, jolloin niiden hävittämisen aiheuttamat ongelmat huomattiin ja ne korvattiin kampanjassa lutikoilla. Alun perin oli laskettu, että jokainen varpunen söi 4,5 kiloa viljaa vuodessa, ja niinpä miljoona varpusta tappamalla saataisiin ruokaa 60 000 ihmiselle. Erityisesti varpusten suhteen kampanja oli menestys, ja ne kuolivatkin lähes sukupuuttoon koko Kiinan alueella. Varpusten laajamittainen hävittäminen johti kuitenkin vakavaan ekologiseen epätasapainoon, tuhohyönteisten määrän lisääntymiseen ja sitä kautta satomäärien pienenemiseen. Se oli osasyynä Kiinan suureen nälänhätään, jossa kuoli arviolta 30 miljoonaa ihmistä. Kiinan oli lopulta pakko tuoda varpusia maahan Neuvostoliitosta, jotta luonnon tasapaino saatiin palautettua.


title: Tauno Suoniemi

text: Tauno Johannes Suoniemi (4. joulukuuta 1927 Nokia – 22. heinäkuuta 1985 Tampere) oli suomalainen painonnoston olympiaedustaja ja Suomen-mestari. Seuratasolla hän edusti Tampereen Kisaveikkoja ja Siuron Tuiskua.


title: Tauno Suoniemi

text: Suoniemi sijoittui Helsingin kesäolympialaisissa 1952 alle 67,5 kilogramman sarjassa 15:nneksi yhteistuloksella 310,0 kg. Hän voitti Suomen-mestaruuden Antwerpenin 3-ottelussa vuosina 1949 ja 1950 sekä kahden käden nostoissa vuonna 1952.


title: Jorma Mukala

text: Jorma Mukala (s. 1954 Kotka) on valmistunut arkkitehdiksi Tampereen teknillisestä korkeakoulusta vuonna 1986. Hän on ollut vuodesta 2009 Arkkitehti -lehden päätoimittajan tehtävissä, mutta kertoi Ylen radion Ajantasa -ohjelmassa 7.12.2017 ettei enää jatka päätoimittajan tehtävässä. Sitä ennen hän on ollut arkkitehtinä Tampereella ja ollut mukana Lapinniemen tehtaan saneerauksen suunnittelussa. Hän perusti vuonna 1990 arkkitehtitoimiston joka on toiminnassa vieläkin. Vuonna 1998 hänet nimitettiin Tampereen teknillisen korkeakoulun suunnitteluperusteiden assistenttintiksi, minkä lisäksi hän on ollut muun muassa opettajana Tampereen ammattikorkeakoulussa. Hän on kirjoittanut suuren määrän artikkeleja lehtiin ja muihin julkaisuihin, sekä antanut kohahduttavia lausuntoja Suomalaisen arkkitehtuurin tilasta.


title: Jorma Mukala

text: Jorma Mukala sai vuonna 1992 Rakennustietosäätiön Pietilä-palkinnon, ja vuonna 1996 Viron kulttuurisäätiön kuvataiteen vuosipalkinnon. Jorma Mukala voitti yhdessä kuvanveistäjä Villu Jaanisoon kanssa vuonna 1995 M/S Estonia -laivan uhrien muistomerkkikilpailun teoksella Katkennut linja joka paljastettiin 28. syyskuuta 1996, päivä on sama minä Estonia upposi vuonna 1994. He voittivat yhdessä myös vuonna 1997 Tampereen työväenopiston ja Kansalais- ja työväenopistoliikkeen 100-vuotismonumenttikilpailun, ensimmäisen palkinnon teoksellaan Valolähde. Kilpailu oli kutsukilpailu. Monumetti on teos jossa vesi ja valo nousevat keskeiseksi, se on koottu valmiista teollisuuden rakenneosista.


title: Jorma Mukala

text: Luettelo kirjoista joita Jorma Mukala on kirjoittanut, tai ollut mukana:


title: Kai Outa

text: Kai Uula Outa (22. syyskuuta 1930 Helsinki – 5. maaliskuuta 2002 Vihti) oli suomalainen painonnoston olympiaedustaja ja Suomen-mestari. Seuratasolla hän edusti Oulun Pyrintöä, Idrottsklubben-32:ta ja Helsingin Atleettiklubia.


title: Kai Outa

text: Outa sijoittui Helsingin kesäolympialaisissa 1952 alle 90 kilogramman sarjassa kymmenenneksi yhteistuloksella 365,0 kg. Vuoden 1954 MM-kilpailuissa hänen suorituksensa jäi kesken loukkaantumisen vuoksi.


title: Kai Outa

text: Outa voitti Suomen-mestaruuden raskaassa sarjassa (yli 82,5 kg) vuonna 1951 sekä alle 90 kilogramman sarjassa vuonna 1954.


title: Anal Thunder Syndrome

text: Anal Thunder Syndrome on Anal Thunderin 20-vuotisen uran kunniaksi julkaistu kappale ja punkooppera vuodelta 2017. Kappaleen ensiesitys oli Helsingin Kuudes linja -teatterissa 18. marraskuuta 2017, jonka yhteydessä yhtye esitti kappaleen myös livenä. Kappale kestää 20 minuuttia, mikä kuvastaa yhtyeen 20-vuotista taivalta.


title: Anal Thunder Syndrome

text: Kappaleen musiikkivideo julkaistiin YouTubessa 7. joulukuuta 2017. Albumista julkaistiin myös rajoitettu 300 kopiota käsittävä vinyylipainos maaliskuussa 2018. Levy on yksipuolinen, ja sen toisella puolella on kaiverrus.


title: Kaarina Autio

text: Eila Kaarina Autio (myöh. Helle, 28. heinäkuuta 1941 Vampula – 4. helmikuuta 2013 Turku) oli suomalainen telinevoimistelija.


title: Kaarina Autio

text: Kaarina Autio sijoittui Rooman 1960 kesäolympialaisten telinevoimistelun joukkuekilpailussa 13:nneksi ja 8-ottelussa 92:nneksi. Yksittäisistä telineistä hän oli permannolla 84:s, puomilla 88:s, nojapuilla 94:s ja hypyssä 99:s. Hän osallistui kolme kertaa voimistelun Pohjoismaiden-mestaruuskilpailuihin.


title: Kaarina Autio

text: Seuratasolla Autio edusti Turun Urheiluliittoa. Hän saavutti SM-pronssia moniottelussa vuonna 1959.


title: Lexus RX

text: Lexus RX on keskikoinen luksus-crossover-tyyppinen automalli, jota valmistaa Toyotan tytäryhtiö Lexus. Alun perin RX julkaistiin Japanissa nimellä Toyota Harrier vuonna 1997 ja muualla maailmassa vuonna 1998.


title: Lexus RX

text: Toisen sukupolven RX esiteltiin mallivuodeksi 2003.


title: Lexus RX

text: Kolmannen sukupolven RX esiteltiin mallivuodeksi 2008.


title: Lexus RX

text: Neljännen sukupolven RX esiteltiin keväällä 2015 New Yorkin autonäyttelyssä.


title: Tuovi Sappinen

text: Tuovi Inkeri Sappinen (myöh. Cochrane, s. 8. huhtikuuta 1941 Turku) on suomalainen telinevoimistelun olympiaedustaja.


title: Tuovi Sappinen

text: Sappinen sijoittui Rooman 1960 kesäolympialaisten telinevoimistelun joukkuekilpailussa 13:nneksi ja oli 8-ottelussa 74:s, suomalaisista toiseksi paras Pirkko Niemisen jälkeen. Yksittäisistä telineistä hän sijoittui nojapuilla 55:nneksi, permannolla 73:nneksi, puomilla 81:nneksi ja hypyssä 85:nneksi. Hän osallistui MM-kilpailuihin vuosina 1958 ja 1962 sekä EM-kilpailuihin vuosina 1961 ja 1963. Pohjoismaiden-mestaruuskilpailuissa hän voitti kultaa moniottelussa vuonna 1959.


title: Tuovi Sappinen

text: Seuratasolla Sappinen edusti Turun Urheiluliittoa. Hän voitti Suomen-mestaruuden moniottelussa vuosina 1957–1959 ja 1962–1963, permannolla ja hypyssä vuosina 1958–1959 sekä nojapuilla vuonna 1959.


title: Tuovi Sappinen

text: Tuovi Sappisen valmentajana toimi muun muassa hänen isänsä Simo Sappinen. Tuovin veli Heikki Sappinen kilpaili olympialaisten voimistelussa Méxicossa 1968. Vuodesta 1963 Tuovi Sappinen on asunut Yhdysvalloissa.


title: Pirkko Nieminen

text: Pirkko Tellervo Nieminen (myöh. Metsämäki, s. 23. maaliskuuta 1939 Tampere) on suomalainen telinevoimistelun olympiaedustaja.


title: Pirkko Nieminen

text: Nieminen sijoittui Rooman 1960 kesäolympialaisten telinevoimistelun joukkuekilpailussa 13:nneksi ja 8-ottelussa parhaana suomalaisena 63:nneksi. Yksittäisistä telineistä hän sijoittui nojapuilla 31:nneksi, puomilla ja permannolla 61:nneksi sekä hypyssä 74:nneksi. Hän osallistui MM-kilpailuihin vuosina 1958 ja 1962 sekä EM-kilpailuihin vuonna 1961. Pohjoismaiden-mestaruuskilpailuissa hän saavutti hopeaa joukkuekilpailussa vuonna 1961.


title: Pirkko Nieminen

text: Seuratasolla "Pike" Nieminen edusti Tampereen Kilpa-Veljiä ja helsinkiläistä Ylioppilasvoimistelijoita. Hän voitti Suomen-mestaruuden moniottelussa vuonna 1960 ja nojapuilla vuonna 1957.


title: Calestous Juma

text: Calestous Juma (9. kesäkuuta 1953 – 15. joulukuuta 2017) oli kenialainen tutkija ja professor of practice Harvardin yliopiston Kennedy Schoolissa. Juma oli muun muassa Royal Societyn, Yhdysvaltain kansallinen tiedeakatemian ja Afrikan tiedeakatemian jäsen.


title: Nuoruustango (elokuva)

text: Nuoruustango on suomalainen televisioelokuva vuodelta 2017. Elokuva kertoo joukosta entisiä kommunisteja, jotka ovat 1970-luvulla tutustuneet toisiinsa kesälukiossa, ja tapaavat toisensa nyt venäläisen ruoan kurssilla 40 vuotta myöhemmin. Elokuvassa pohditaan Neuvostoliiton hajoamisen merkitystä, pääpainon ollen kuitenkin hahmojen henkilökohtaisissa asioissa.


title: Nuoruustango (elokuva)

text: Elokuva pohjautuu Heidi Köngäksen ja Taina Westin vuonna 1993 esitettyyn televisioelokuvaan "Kalliolle kukkulalle". Elokuvasta nähdään "Nuoruustangossa" myös otteita.


title: Nuoruustango (elokuva)

text: Elokuva kuvattiin Villa Frosteruksessa Espoossa touko-kesäkuussa 2017.


title: Slim Mill

text: Slim Mill on suomalainen hip hop -artisti, joka tunnetaan parhaiten humoristisista hip hop -kappaleistaan. Hänen suosituin kappaleensa ”Kebab” on kerännyt yli kolme miljoonaa näyttökertaa YouTubessa. Slim Millin YouTube-kanavalla on yli 62 tuhatta tilaajaa.


title: Slim Mill

text: Slim Mill julkaisee musiikkia omakustanteena. Mikael Gabriel tarjosi hänelle levytyssopimusta, mutta Slim Mill kieltäytyi.


title: Päävärit (kirja)

text: Päävärit ("Primary Colors") on yhdysvaltalainen, tammikuussa 1996 julkaistu poliittinen avainromaani. Romaani kertoo nuoren ja kunnianhimoisen kuvernööri Jack Stantonin presidentinvaalikampanjasta, jolla on ilmeisiä yhtäläisyyksiä Bill Clintonin vuoden 1992 presidentinvaalikampanjan kanssa. Jack Stantonin ohella kirjan keskeisimpiä henkilöhahmoja ovat tämän vaimo Susan Stanton (Hillary Clinton) ja kirjan kertojana toimiva kampanjapäällikkö Henry Burton (George Stephanopoulos). Päävärit oli yhdeksän viikon ajan The New York Timesin bestseller-listan ensimmäisellä sijalla.


title: Päävärit (kirja)

text: Teos julkaistiin alun perin anonyymina, minkä vuoksi teoksen kirjoittajaa arvuuteltiin pitkään yhdysvaltalaisessa mediassa. Kesäkuussa 1996 The Washington Post -lehti analysoi teoksen varhaisen käsikirjoituksen käsialaa ja uutisoi analyysin perusteella uskovansa, että teoksen kirjoittaja on yhdysvaltalainen toimittaja Joe Klein. Pian tämän jälkeen Klein tunnusti olevansa kirjan todellinen kirjoittaja.


title: Päävärit (kirja)

text: Kirjan pohjalta tehtiin myöhemmin samanniminen elokuva, jonka pääosaa esitti John Travolta.


title: Patrick Linman

text: Patrick Linman (s. 27. heinäkuuta 1968 Taklax, Korsnäs) on suomenruotsalainen muusikko, lauluntekijä ja manageri.


title: Patrick Linman

text: Linman voitti 22-vuotiaana karaoke-kilpailun, jonka päävoittona oli levytyssopimus. Debyyttialbumi oli nimeltään "Heaven Calls" (1992). Hän kirjoitti kaikki esikoisalbumin kappaleet ja soitti lähes kaikkia instrumentteja.


title: Patrick Linman

text: Yhdessä Joakim Kuljun kanssa hän muodosti popduon nimeltään Place-2-Go. Duolla oli 2000-luvun alussa sopimus Universalin (Universal Music Group Sweden AB) kanssa. Place-2-Go levytti yhden albumin, "Faces" (2000), ja esiintyi tv-ohjelmissa Suomen lisäksi Ruotsissa, Norjassa, Tanskassa ja Thaimaassa.


title: Patrick Linman

text: Linman on ollut mukana seuraavissa yhtyeissä: Action (1980-luvun rockia), Mitchel & The Skarvsladders (rockia Maalahden murteella), Bon Jovi Show (tribuuttiyhtye), Holy Divers (heavy metalia Dion tyyliin), Taklax Tennessee (1980-luvun musiikkia), Place-2-Go (1990-luvun popmusiikkia), Level 1 (uusia lainakappaleita ja klassisia 1980-luvun hittejä).


title: Patrick Linman

text: Patrick Linman on osallistunut Suomen euroviisukarsintoihin vuonna 2004 kappaleella ”Can't Stop Loving You” ja vuonna 2005 kappaleella ”Kissed by a Fool”, joista ensin mainittu pääsi finaaliin. Hän on säveltänyt iskelmiä suomalaisille artisteille, kuten Suvi Teräsniskalle. Yhdessä Mats MP Perssonin kanssa hän on kirjoittanut muun muassa Sturm und Drang -yhtyeen kappaleet ”Indian” ja ”Rising Son”.


title: Patrick Linman

text: Linmanin poika André Linman tuli tunnetuksi Sturm und Drangin laulaja-kitaristina.


title: Darrell Pace

text: Darrell Owen Pace (s. 23. lokakuuta 1956 Cincinnati, Ohio) on yhdysvaltalainen jousiammunnan kaksinkertainen olympiavoittaja ja maailmanmestari. Hän voitti olympiakultaa henkilökohtaisessa kilpailussa Montrealissa 1976, joutui boikotin vuoksi jättämään vuoden 1980 kisat Moskovassa väliin ja voitti toisen olympiakultansa Los Angelesissa 1984. Vuonna 1988 Soulin olympialaisissa hän sijoittui yhdeksänneksi ja saavutti ensi kertaa ohjelmassa olleessa joukkuekilpailussa hopeaa. Pace voitti henkilökohtaisen maailmanmestaruuden vuosina 1975 ja 1979.


title: Winning Run

text: Winning Run () on Namcon kehittämä ajopeli, joka on kehitetty Namco System 21 -kolikkopelialustalle. Peli on julkaistu Japanissa vuonna .


title: Winning Run

text: Peli on ensimmäisestä persoonasta kuvattu Formula 1 -aiheinen peli ja yksi ensimmäisiä täytettyä polygonigrafiikkaa käyttäneistä videopeleistä.


title: Winning Run

text: Laitteisto tunnettiin alun perin nimellä "Polygonizer" ennen nimeämistä System 21:ksi ja oli ensimmäinen laitteistotasolla polygoneja tukeva järjestelmä.


title: Richard McKinney

text: Richard Lee "Rick" McKinney (s. 12. lokakuuta 1953 Decatur, Indiana) on yhdysvaltalainen jousiammunnan kaksinkertainen olympiamitalisti ja maailmanmestari.


title: Richard McKinney

text: McKinney osallistui olympialaisiin neljä kertaa, ja Moskovan kisat 1980 jäivät väliin Yhdysvaltain boikotin vuoksi. Montrealissa 1976 hän sijoittui neljänneksi ja Los Angelesissa 1984 hän saavutti hopeaa maanmiehensä Darrell Pacen takana. Soulin olympialaisissa 1988 McKinney sijoittui henkilökohtaisessa kilpailussa kuudenneksi ja saavutti ensi kertaa ohjelmassa olleessa joukkuekilpailussa hopeaa. Barcelonassa 1992 hän sijoittui henkilökohtaisessa kilpailussa 40:nneksi ja joukkuekilpailussa kuudenneksi joukkueen hävittyä puolivälierissä Suomelle kahdella pisteellä. McKinney voitti henkilökohtaisen maailmanmestaruuden vuosina 1977, 1983 ja 1985 sekä joukkuemaailmanmestaruuden vuosina 1977, 1979, 1981 ja 1983.


Luettelo Enonkosken julkisista taideteoksista ja muistomerkeistä sisältää Enonkosken kunnassa olevat pysyvät patsaat, muistomerkit ja muistolaatat.


Luettelo Hirvensalmen julkisista taideteoksista ja muistomerkeistä sisältää Hirvensalmen kunnassa olevat pysyvät patsaat, muistomerkit ja muistolaatat.


Luettelo Juvan julkisista taideteoksista ja muistomerkeistä sisältää Juvan kunnassa olevat pysyvät patsaat, muistomerkit ja muistolaatat.


Luettelo Kangasniemen julkisista taideteoksista ja muistomerkeistä sisältää Kangasniemen kunnassa olevat pysyvät patsaat, muistomerkit ja muistolaatat.


Luettelo Mäntyharjun julkisista taideteoksista ja muistomerkeistä sisältää Mäntyharjun kunnassa olevat pysyvät patsaat, muistomerkit ja muistolaatat.


Luettelo Pertunmaan julkisista taideteoksista ja muistomerkeistä sisältää Pertunmaan kunnassa olevat pysyvät patsaat, muistomerkit ja muistolaatat.


Luettelo Puumalan julkisista taideteoksista ja muistomerkeistä sisältää Puumalan kunnassa olevat pysyvät patsaat, muistomerkit ja muistolaatat.


Luettelo Rantasalmen julkisista taideteoksista ja muistomerkeistä sisältää Rantasalmen kunnassa olevat pysyvät patsaat, muistomerkit ja muistolaatat.


Luettelo Sulkavan julkisista taideteoksista ja muistomerkeistä sisältää Sulkavan kunnassa olevat pysyvät patsaat, muistomerkit ja muistolaatat.


title: Hard Drivin’

text: Hard Drivin’ on Atarin kehittämä ajopeli. Peli on julkaistu vuonna kolikkopelinä ja myöhemmin useille muille alustoille.


title: Hard Drivin’

text: Peli on yksi varhaisista täytettyä polygonigrafiikkaa käyttävistä videopeleistä.


title: Hard Drivin’

text: Peli on päävalikossaan merkitty vuodelle 1988, mutta peli on julkaistu vasta kesällä 1989.


title: Kiviyrttikasvit

text: Kiviyrttikasvit (Woodsiaceae) on pieni Polypodiales-lahkoon kuuluva saniaisheimo. Heimoon kuuluu ainakin kolme sukua, joiden lisäksi heimoon saattaa kuulua neljä muutakin sukua sekä neljä risteymäsukua, mutta näiden sukujen taksonominen asema on toistaiseksi epäselvä. Heimon suvuista kiviyrtit ("Woodsia") on selvästi runsaslajisin; heimon muut suvut sisältävät lähinnä yksittäisiä tai muutamia lajeja.


title: Kiviyrttikasvit

text: Heimon lajeista tavataan Suomessa vain kolmea kiviyrttilajia, karvakiviyrttiä ("Woodsia ilvensis"), tunturikiviyrttiä ("Woodsia alpina") ja kaljukiviyrttiä ("Woodsia glabella").


title: Nicolae Stoian

text: Nicolae Stoian (s. 25. maaliskuuta 1978) on romanialainen karateka. Hän on Kyokushinin kolminkertainen Euroopan mestari ja kaksinkertainen Yhdysvaltain mestari.


title: Nicolae Stoian

text: Stoian kilpaili nuorten tasolla vuosina 1993–1995. Viimeisenä vuotenaan hän siirtyi ottelemaan myös aikuisten tasolle ja voitti Apullum cupin mestaruuden alle 75-kiloisten sarjassa.


title: Nicolae Stoian

text: 2000 toukokuussa Stoian saavutti ensimmäisen EM-pronssimitalin Portugalissa.


title: Nicolae Stoian

text: 2003 EM-kilpailuissa Stoian onnistui etenemään aina loppuotteluun saakka. Ukrainassa käyty turnaus päättyi hopeaan hävittyään loppuottelussa Sylwester Sypienille.


title: Nicolae Stoian

text: Stoian voitti tammikuussa 2009 ensimmäisen Yhdysvaltain mestaruuden keskisarjassa. Hän voitti loppuottelussa Stiliyan Petrovin.


title: Nicolae Stoian

text: Tammikuussa 2011 Stoian voitti toisen Yhdysvaltain mestaruuden, mutta nyt raskaassasarjassa. Loppuottelussa hän voitti Krzysztof Galkan.


title: Nicolae Stoian

text: 2012 Stoian aloitti vuoden sijoittumalla tammikuussa Yhdysvaltain mestaruuskilpailuissa toiseksi hävittyään raskaansarjan loppuottelussa Darmen Sadvokasoville.


title: Nicolae Stoian

text: 2013 Stoian saavutti Yhdysvaltain mestaruuskisoissa pronssia.


title: Nicolae Stoian

text: Stoian on kilpaillut karaten lisäksi myös potkunyrkkeilyssä 1990-luvulta lähtien. Hän saavutti ensimmäisen kerran menestystä Bronec cupissa, Romaniassa. Stoian sijoittui turnauksessa kolmanneksi alle 80-kiloisten sarjassa. Seuraavana vuonna 1999 Stoian eteni loppuotteluun saakka, mutta hävisi mestaruuden.


title: Groom

text: Groom on suomalainen miesten parturiliikeketju. Yritys on perustettu vuonna 2005, ja ensimmäinen liike avattiin saman vuoden huhtikuussa Helsinkiin.


title: Groom

text: Elokuussa 2018 Groomilla oli yhteensä yhdeksäntoista liikettä. Liikkeet sijaitsevat Helsingissä, Espoossa, Hämeenlinnassa, Vantaalla, Lohjalla, Järvenpäässä ja Turussa.


title: Vilho Paajanen

text: Vilho Olavi Paajanen (s. 11. heinäkuuta 1946 Parikkala) on aktiiviuransa päättänyt suomalainen kestävyysjuoksija. Hän edusti Vuoksenniskan Urheilijoita.


title: Vilho Paajanen

text: Aikuisten SM-kilpailuista Paajanen saavutti maratonilta kolme hopeaa vuosina 1972, 1973 ja 1979. Hän saavutti Pohjoismaiden mestaruden vuonna 1973 Kuortaneella. Lämpötila oli IL mukaan Lapualla (30km) +29,2. Kolme sotilaiden maailmanmestaruutta ja sijoittui Bostonin maratonilla viidenneksi vuonna 1974. Ennätyksikseen Paajanen juoksi 3 000 metrillä ajan 8:35.0 vuonna 1973, 5 000 metrillä ajan 14:29.8 vuonna 1978, 10 000 metrillä ajan 30:05.2 vuonna 1976 ja maratonilla ajan 2:15:42.8 vuonna 1973. Virallisiin kilpailuihin Paajanen ei ole osallistunut vuoden 1980 jälkeen, koska siirtyi ampumaurheiluun.


title: Matti Karjalainen (kestävyysjuoksija)

text: Matti Juhani Karjalainen (s. 3. marraskuuta 1950 Rovaniemen maalaiskunta) on aktiiviuransa päättänyt suomalainen kestävyysjuoksija. Hän edusti Posion Pyrintöä.


title: Matti Karjalainen (kestävyysjuoksija)

text: Aikuisten SM-kilpailuista Karjalainen saavutti maratonilta pronssia vuonna 1979. Ennätyksikseen Pulkkinen juoksi 1 500 metrillä ajan 3:49.8 vuonna 1977, 3 000 metrillä ajan 8:21.1 vuonna 1977, 5 000 metrillä ajan 14:07.3 vuonna 1977, 10 000 metrillä ajan 29:13.8 vuonna 1978, puolimaratonilta ajan 1:07:42 vuonna 1984 ja maratonilla ajan 2:15:28.9 vuonna 1979. Virallisiin kilpailuihin Karjalainen ei ole osallistunut vuoden 1984 jälkeen.


title: Heikki Lehti

text: Heikki Paavali Lehti (s. 30. heinäkuuta 1950 Punkalaidun) on aktiiviuransa päättänyt suomalainen estejuoksija. Hän edusti Turun Urheiluliittoa ja Turun Tovereita.


title: Heikki Lehti

text: Kalevan kisoista Lehti saavutti 3 000 metrin esteistä pronssia vuonna 1979. Ennätyksikseen hän juoksi 1 500 metrillä ajan 3:50.38 vuonna 1980, 3 000 metrillä ajan 8:21.0 vuonna 1975, 5 000 metrillä ajan 14:13.34 vuonna 1976, 10 000 metrillä ajan 29:47.13 vuonna 1977 ja esteissä ajan 8:49.13 vuonna 1979. Virallisiin kilpailuihin Lehti ei ole osallistunut vuoden 1994 jälkeen.


title: Rauman kylpylä

text: Rauman kylpylä oli vuonna 1821 Rauman terveyslähteelle perustettu kylpylä. Kylpylän perusti arkkiatri Gabriel von Bonsdorff. Paikalla sijaitsi jo edellisellä vuosisadalla tunnettu terveyslähde. Kylpylässä annettiin perinteisiä vesihoitoja.


title: Rauman kylpylä

text: Kylpylää varten perustettiin "Raumo Badinrättnings Bolag" -niminen osakeyhtiö. Se oli Suomen ensimmäisiä osakeyhtiöitä. Yhtiön osakkeenomistajiksi ei hyväksytty alhaista tai vähemmän valistunutta väkeä ("inga ringare och mindre upplyste Personer").


title: Rauman kylpylä

text: Raumasta tuli suosittu terveyskylpylä aina Turun paloon 1827 asti. Sen jälkeen kylpyläyhtiön tilanne heikkeni. Jo vuoden 1842 yhtiökokouksessa ehdotettiin, että laitos myytäisiin. Myynnistä päätettiin kuitenkin vasta vuonna 1854, kun rakennukset olivat jo hyvin rapistuneet eivätkä enää tuottaneet lainkaan voittoa osakkaille, vaan yhtiö oli joutunut vaatimaan heiltä vuosittaisia lisämaksuja. Kylpylän rakennukset purettiin 1857.


title: Rauman kylpylä

text: Kaivopuistoksi nimetty alue oli pitkään suosittu ulkoilualue ja terveyslähde mainittiin 1890 paikallisessa lehdessä.


title: Jouko Kokkonen

text: Jouko Juhani Kokkonen (s. 10. syyskuuta 1950 Lappeenranta) on aktiiviuransa päättänyt suomalainen aitajuoksija. Uransa aikana hän edusti Helsingin Kisa-Veikkoja ja Lappeenrannan Urheilumiehiä.


title: Jouko Kokkonen

text: Kalevan kisoista Kokkonen saavutti 110 metrin aitajuoksusta hopeaa vuonna 1975 ja kolme pronssia vuosina 1976, 1977 ja 1979 ja 400 metrin aitajuoksusta hopeaa vuonna 1977 ja kaksi pronssia vuosina 1968 ja 1978. Viestijuoksun SM-kilpailuissa hän oli mukana voittamassa pikaviestistä kahta hopeaa vuosina 1975 ja 1978 sekä kahta pronssia vuosina 1976 ja 1977. Sisäratojen SM-kilpailuista Kokkonen saavutti pronssia 60 metrin aitajuoksusta vuonna 1969.


title: Jouko Kokkonen

text: Ennätyksikseen Kokkonen juoksi 100 metrillä ajan 10,6 vuonna 1977, 200 metrillä ajan 21,9 vuonna 1977, 400 metrllä ajan 48,5 vuonna 1977, 60 metrin aidoissa ajan 8,4 vuonna 1969, 110 metrin aidoissa ajan 14,28 vuonna 1976 ja 400 metrin aidoissa ajan 51,17 vuonna 1977. Virallisiin kilpailuihin hän ei ole osallistunut vuoden 1981 jälkeen.


title: Traneksaamihappo

text: Traneksaamihappo on aminohappoihin kuuluva orgaaninen yhdiste. Yhdistettä voidaan käyttää verenvuodon hoitamiseen ja ehkäisyyn muun muassa leikkausten yhteydessä. Traneksaamihappo kuuluu WHO:n julkaisemaan tärkeimpien lääkeaineiden luetteloon.


title: Traneksaamihappo

text: Huoneenlämpötilassa traneksaamihappo on väritöntä kiteistä ainetta. Yhdiste liukenee hyvin veteen, hieman etanoliin ja on liukenematonta muihin orgaanisiin liuottimiin. Traneksaamihappo sitoutuu plasminogeeniin ja estää sen hydrolyysin aktiiviseksi plasmiiniksi. Tällöin verihyytymien hydrolyysi heikkenee ja tämä estää verenvuotoa. Traneksaamihappoa annostellaan joko oraalisesti tai ruiskeena suoneen. Lääkeainetta käytetään leikkausten ja synnytysten yhteydessä ehkäisemään verenvuotoa sekä runsaan kuukautisvuodon hoitamiseen..


title: Traneksaamihappo

text: Traneksaamihappo on yleensä hyvin siedetty lääkeaine. Harvinaisia haittavaikutuksia voivat olla huonovointisuus, oksentelu ja ripuli.


title: Traneksaamihappo

text: Traneksaamihapon synteesin ensimmäisessä vaiheessa p-syanotolueenin metyyliryhmä hapetetaan karboksyylihapporyhmäksi, jolloin muodostuu p-syanobentsoehappoa. Seuraavassa vaiheessa syanoryhmä pelkistetään aminoryhmäksi vedyttämällä Raney-nikkelin toimiessa katalyyttinä. Viimeisessä vaiheessa aromaattinen rengas pelkistetään vedyttämällä platinan toimiessa katalyyttinä ja tuotteena muodostuu traneksaamihappoa.


title: Falster Provsti

text: Falsterin rovastikunta () on rovastikunta Lolland-Falsterin hiippakunnassa Tanskan kansankirkossa. Rovastikunta sijaitsee Guldborgsundin kunnan alueella.


title: Falster Provsti

text: Rovastikuntaan kuuluu 30 seurakuntaa ("sogn") ja 14 pastoraattia ("pastorat").


title: Amarco

text: Amarco on vuonna 1958 perustettu hyvinkääläinen jousiammunnan erikoisseura. Se perustettiin alun perin Nukarissa, Nurmijärvellä, ja se sai nimensä amerikkalaisesta jousimerkistä. Seuran puheenjohtajana toimii Suomen menestyksekkäin jousiampuja Tomi Poikolainen.


title: Amarco

text: Seuran edustajista Tomi Poikolainen voitti henkilökohtaisen olympiakullan vuonna 1980 ja joukkuekilpailussa olympiahopeaa vuonna 1992. Hän voitti Euroopan-mestaruuden henkilökohtaisessa kilpailussa vuonna 1986 ja joukkuekilpailussa vuonna 1994. Seuran ensimmäinen MM-mitalisti oli vuonna 1963 henkilökohtaisen MM-pronssin saavuttanut Marjatta Niemi. Maastoammunnassa Carita Jussila voitti merkkiluokan maailman- ja Euroopan-mestaruuden vuosina 1980, 1982 ja 1986 sekä kilpaili myös tauluammunnassa olympiakisoissa.


title: Amarco

text: Tomi Poikolainen on voittanut 12 kertaa tähtäinjousen tauluammunnan henkilökohtaisen Suomen-mestaruuden. Miika Aulio voitti mestaruuden vuonna 2000. Naisten mestaruuden voitti vuonna 1986 Jutta Vähäoja, joka sittemmin avioitui Tomi Poikolaisen kanssa. Joukkuemestaruuden Amarcon miehet ovat voittaneet vuosina 1965 ja 1998 sekä naiset vuosina 1986 ja 1988. Maasto- ja metsästysammunnassa Carita Jussila on voittanut kolmisenkymmentä Suomen-mestaruutta.


title: Painonnosto kesäolympialaisissa 1920 – miesten 60 kg

text: Vuoden 1920 kesäolympialaisten painonnoston höyhensarjaan otti osaa 14 kilpailijaa. Kilpailun voitti isäntämaa Belgian Frans De Haes. Kilpailu koostui kolmesta osiosta jotka olivat, työntö, yhden käden työntö ja yhden käden tempaus. De Haes sijoittui ensimmäiseksi jokaisessa osiossa. Antwerpenin olympialaiset jäivät hänen viimeisikseen, De Haes menehtyi influenssaan vuonna 1923.


title: Göran Larsson

text: Stig Axel Göran Larsson (24. toukokuuta 1932 Uppsala – 27. helmikuuta 1989 Haninge) oli ruotsalainen uimari, olympiamitalisti ja Euroopan mestari.


title: Göran Larsson

text: Larsson voitti 100 metrin vapaauinnissa olympiapronssia Helsingissä 1952 ja sijoittui 4×200 metrin vapaauintiviestissä neljänneksi. Wienin EM-kilpailuista 1950 Larsson voitti kultaa 100 metrin selkäuinnissa ja 4×200 metrin vapaauintiviestissä ja saavutti lisäksi hopeaa 100 metrin vapauinnissa hävittyään ranskalaiselle Alexandre Janylle.


title: Blas de Lezo (F103)

text: Blas de Lezo (runkonumero F103) on Espanjan laivaston vuonna 2003 vesillelaskettu Álvaro de Bazán -luokan fregatti.


title: Blas de Lezo (F103)

text: Alus tilattiin Navantialta Ferrolista. Alus laskettiin vesille 16. toukokuuta 2003 kumminaan María José Nuevo Gil de Vergara ja otettiin palvelukseen 16. joulukuuta 2004.


title: Blas de Lezo (F103)

text: Syyskuussa 2005 alus oli ohjusjärjestelmätesteissä Yhdysvalloissa yhdessä Yhdysvaltain laivaston hävittäjien "USS Howard" ja "USS Halsey" kanssa.


title: Blas de Lezo (F103)

text: Alus oli vuonna 2007 kaksi kuukautta Ranskan merivoimien lentotukialus "Charles de Gaullen" taisteluosastossa. Aluksella tapahtui onnettomuus 25. syyskuuta Naton Neptune Warrior harjoituksessa, mutta onnettomuus ei vaatinut uhreja. Aluksen saamat vauriot korjattiin Navantian Ferrolin telakalla, minkä jälkeen se purjehti Tanskaan liittyäkseen Naton pysyvään laivasto-osastoon SNMG-1. Alus korvasi osastossa olleen sisaraluksensa "àlvaro de Bazánin".


title: Blas de Lezo (F103)

text: Huhtikuusta 2009 alkaen alus osallistui SNMG-1:n mukana Naton Allied Protector operaatioon Adeninlahdella ja Afrikan sarven alueella. Aluksen miehistö nousi 4. heinäkuuta kahteen merirosvoalukseksi epäilyyn alukseen.


title: Blas de Lezo (F103)

text: Alus lähti 9. huhtikuuta 2012 Ferrolista Yhdysvaltoihin liittyäkseen TF8:aan. Osaston muut alukset olivat "USS Dwight D. Eisenhower", Ticonderoga-luokan risteilijä ja kolme Arleigh Burke -luokan hävittäjää. Harjoituksen jälkeen alus liittyi kansainväliseen laivasto-osastoon torjuakseen Karibianmeren huumekauppaa. Alus palasi 31. toukokuuta Ferroliin.


title: Blas de Lezo (F103)

text: Alus lähti 11. kesäkuuta 2013 Rotasta ottaakseen johtoonsa Aksaziin Turkkiin sijoitetun SNMG-2:n. Alus saapui Aksaziin 15. kesäkuuta. Tehtävän aikana alus osallistui operaatio Ocean Shieldiin torjuen Intian valtameren merirosvousta sekä Active Endeavouriin torjuen Välimeren alueen terrorismia. Alus oli 26. heinäkuuta laivastovierailulla Istanbulissa ollen Navantian esittelyaluksena. Elokuun alussa alus palasi kotisatamaansa huollettavaksi.


title: Blas de Lezo (F103)

text: Alus lähti 29. elokuuta Malagaan aloittaen toisen jakson SNMG-2:n mukana osallistuen Brilliant Mariner 2013 harjoitukseen. "Álvaro de Bazán" vapautti aluksen johtoaluksen tehtävistä Barcelonassa 13. lokakuuta.


title: Blas de Lezo (F103)

text: Alus osallistui lokakuun alussa 2015 Skotlannin vesillä järjestettyyn yhteistoimintaharjoitukseen, minkä jälkeen se osallistui Trident Juncture 2015 harjotiukseen, johon osallistuivat Espanja, Italia ja Portugali.


title: Matti Haikonen

text: Matti Haikonen (s. 20. tammikuuta 1926 Räisälä) on suomalainen jousiammunnan maailmanmestari.


title: Matti Haikonen

text: Haikonen voitti ensimmäisenä suomalaisena miesjousiampujana maailmanmestaruuden Västeråsissa vuonna 1965 tuloksella 2313. Samoissa kilpailuissa Suomen Maire Lindholm voitti naisten mestaruuden. Miesten joukkuekilpailussa, jossa suomalaisista ampuivat Haikonen, Jorma Sandelin ja Tuomo Virtanen, saavutti Suomi hopeaa. Vuoden 1963 MM-kilpailuissa Helsingissä Haikonen sijoittui 23:nneksi ja vuonna 1967 Amersfoortissa 17:nneksi.


title: Matti Haikonen

text: Pohjoismaiden-mestaruuskilpailuissa Sandefjordissa 1966 Haikonen voitti kultaa sekä yksilökilpailussa, jossa hän ampui yksinkertaisen FITA-kierroksen maailmanennätyksen 1201, että joukkuekilpailussa. Haikonen sijoittui vuoden 1962 PM-kilpailuissa neljänneksi ja kilpaili myös vuoden 1964 kisoissa.


title: Matti Haikonen

text: Haikonen voitti Suomen-mestaruuden tauluammunnassa vuonna 1963. Maastoammunnassa hän voitti vaistoluokan mestaruuden vuonna 1957 sekä merkkiluokan mestaruuden vuosina 1962–1964 ja 1967. Huippuvuosinaan hän edusti Lännen Sokerin Jousiampujia.


title: Kaasuhybridiauto

text: Kaasuhybridiauto on auto, joka käyttää polttoaineenaan sekä kaasua (maakaasu tai biokaasu) että bensiiniä (tai dieselöljyä). Auto siis sisältää sekä kaasu- että bensiinitankin. Suomessa myytävät kaasuautot ovat pitkälti kaasuhybridejä. Ajettavuudeltaan kaasuhybridi tuntuu aivan bensa-autolta, eikä käyttäjä huomaa mitään eroa normaaliajossa. Kaasuhybridiautojen yleistyminen on Suomessa todennäköistä, sillä hallitus on linjannut tavoitteekseen, että vuoteen 2030 mennessä Suomessa on 50 000 kaasukäyttöistä autoa. Valtion tavoitteiden lisäksi monet yksityiset toimijat kuten Gasum ja SEAT ovat panostaneet erittäin vahvasti kaasutankkausverkoston sekä kaasuautomallistojen kehittämiseen. Tällä hetkellä SEATilla on Suomen laajin kaasuautomallisto. Myös muun muassa Skodalla ja Audilla on tarjolla kaasuhybridejä.


title: Kaasuhybridiauto

text: Kaasuhybridien puolesta puhuvat useat asiat. Verrattuna perinteisiin bensiiniin ja dieseliin, on kaasuhybridi vähäpäästöisempi ja kuluttaa vähemmän. Kaasuhybridillä pääsee myös huomattavasti pidemmälle yhdellä tankillisella kuin suurimmalla osalla muita autoja. Lisäksi sekä biokaasun että maakaasun hinnat ovat halvempia kuin bensiinin hinta. Yksi kilo kaasua vastaa noin 1,5 litraa bensiiniä.


title: Kaasuhybridiauto

text: Kaasuasemia on Suomessa 28 kappaletta ja Gasum avaa lähivuosina 35 lisää. Myös paikalliset pienemmät toimijat avaavat omia kaasuasemiaan ympäri maata.


Kaasuhybridiauto


title: Kaasuhybridiauto

text: SEAT kaasuhybridit


title: Kaasuhybridiauto

text: Kaasuauton hankinta


title: Kaasuhybridiauto

text: Kysymyksiä kaasuautoilusta


title: Alexandre Jany

text: Alexandre Jany (5. tammikuuta 1929 Toulouse – 18. heinäkuuta 2001 Marseilles) oli ranskalainen uimari, olympiamitalisti ja Euroopan mestari. Hän kilpaili olympiatasolla myös vesipallossa.


title: Alexandre Jany

text: Jany kuului Ranskan 4×200 metrin vapaauintiviestijoukkueeseen sen voittaessa olympiapronssia Lontoossa 1948 ja Helsingissä 1952. Hän kilpaili olympialaisissa myös yksilömatkoilla ollen parhaimmillaan Lontoossa vapaauinnissa 100 metrillä viides ja 400 metrillä kuudes. Rooman kesäolympialaissa 1960 Jany kuului Ranskan yhdeksänneksi sijoittuneeseen vesipallojoukkueeseen. Sekä Monte Carlon EM-kilpailuista 1947 että Wienin EM-kilpailuista 1950 Jany voitti mestaruudet 100 ja 400 metrin vapaauinneissa sekä sijoittui hopealle 4×200 metrin vapaauintiviestissä.


title: Lolland Østre Provsti

text: Itä-Lollandin rovastikunta ( Lolland Østre Provsti) on rovastikunta Lolland-Falsterin hiippakunnassa Tanskan kansankirkossa. Rovastikunta sijaitsee Guldborgsundin kunnan alueella.


title: Lolland Østre Provsti

text: Rovastikuntaan kuuluu 20 seurakuntaa ("sogn") ja 8 pastoraattia ("pastorat").


title: Corticiaceae

text: Corticiaceae on taksonomialtaan vanhentunut, mutta käyttökelpoinen sieniheimo. Siinä on arviolta yli 50 000 tutkittua lajia maailmanlaajuisesti. Käytännössä lajit ja suvut saattavat olla hyvinkin kaukana toisistaan. Luokitustä käytetään etenkin kääpämäisten sienien, jotka eivät kuitenkaan ole varsinaisesti kääpiä, tutkimukseen. Corticiaceae-ryhmä sisältää monia metsän ekologian kannalta merkittäviä lajeja, esimerkkinä orvakat.


title: WestStar

text: WestStar on suomalainen monialakonserni. Konsernin emoyhtiö on WestStar Oy.


title: WestStar

text: Konserni toimii kone- ja tukkukaupassa, elintarviketeollisuudessa, rahoitusalalla sekä kiinteistöjen hallinnassa ja vuokrauksessa. Vuonna 2017 WestStar työllisti 126 henkilöä Suomessa.


title: WestStar

text: "J.W.-Yhtiöt Oy" on WestStar-konsernin rahoitusalalla toimiva tytäryhtiö. Yhtiön palveluita ovat kulutusluotot ja yrityslainat. J.W-Yhtiöt on toiminut vuodesta 2006.


title: Méndez Núñez (F104)

text: Méndez Núñez (runkonumero F104) on Espanjan laivaston vuonna 2004 vesillelaskettu Álvaro de Bazán -luokan fregatti.


title: Méndez Núñez (F104)

text: Alus tilattiin Navantialta Ferrolista. Alus laskettiin vesille 12. marraskuuta 2004 ja otettiin palvelukseen 21. maaliskuuta 2006.


title: Méndez Núñez (F104)

text: Alus on palveluksessa vuonna 2017.


title: Lolland Vestre Provsti

text: Länsi-Lollandin rovastikunta ( Lolland Vestre Provsti) on rovastikunta Lolland-Falsterin hiippakunnassa Tanskan kansankirkossa. Rovastikunta sijaitsee Lollandin kunnan alueella.


title: Lolland Vestre Provsti

text: Rovastikuntaan kuuluu 27 seurakuntaa ("sogn") ja 13 pastoraattia ("pastorat").


title: Marvel Entertainment

text: Marvel Entertainment LLC (aiemmin Marvel Enterprises ja Toy Biz markkinoidaan ja tyylitelty nimellä MARVEL) on kesäkuussa 1998 perustettu amerikkalainen viihdeyhtiö Marvel Entertainment Groupin ja ToyBizin yhdistämisen tuloksena. Yhtiö on Walt Disney Companyn kokonaan omistama tytäryhtiö, ja se tunnetaan pääasiassa Marvel Comics, Marvel Animation ja Marvel Television -yksiköistä. Marvel Studios, entinen Marvel-umbrella, tuli The Walt Disney Studios -yrityksen tytäryhtiö, jossa se kehittää ja tuottaa yhteistä maailmankaikkeutta.


title: Marvel Entertainment

text: Vuonna 2009 Walt Disney Company osti Marvel Entertainmentin 4 miljardia dollaria, on ollut osakeyhtiö (LLC) sen jälkeen. Taloudelliseen raportointiin Marvel-brändi mainitaan ensisijaisesti osana Disneyn Consumer Products -segmenttiä.


title: Marvel Entertainment

text: Vuosien varrella Marvel Entertainment on tullut useisiin kumppanuuksiin ja neuvotteluihin muiden yritysten kanssa useissa yrityksissä. Vuodesta 2017 lähtien Marvelilla on elokuvien lisenssisopimuksia 20th Century Foxin (joka omistaa Ryhmä-X:n), Constantin Filmin (joka omistaa Ihmenelosten elokuvaoikeudet, mutta jolla on jakelussopimus 20th Century Foxin kanssa) ja Sony Picturesin (joka omistaa Hämähäkkimiehen) kanssa. Lisäksi Universalin kanssa tehdyistä sopimuksista huolimatta Walt Disney Parks ja Resortsissa on esiintynyt myös Marvelin hahmoja ja ominaisuuksia.


title: Blas de Lezo

text: Blas de Lezo voi tarkoittaa:


title: Pekka Sivonen (professori)

text: Pekka Tapani Sivonen (s. 11. lokakuuta 1955 Tampere) on Maanpuolustuskorkeakoulun strategian professori.


title: Pekka Sivonen (professori)

text: Pekka Sivonen syntyi Väinö Sivosen ja Enni Merton perheeseen. Hänen puolisonsa vuodesta 2006 on Tuuli-Maaria Hytönen, Mattiesko Hytösen ja Heli Sinkkosen tytär. Sivonen tuli ylioppilaaksi 1974, suoritti yhteiskuntatieteiden kandidaatin tutkinnon 1979 Tampereen yliopistossa ja valtiotieteen lisensiaatin tutkinnon 1984 Helsingin yliopistossa, jossa hän myös väitteli tohtoriksi 1992. Sivonen oli vierailevana tutkijana Harvardin yliopistossa 1981–1982, Helsingin yliopiston assistenttina hän toimi 1984–1985, Rauhan- ja konfliktintutkimuslaitoksen tutkijana ja erikoistutkijana 1985–1991, Sotakorkeakoulun tutkijana 1991–1992, Maanpuolustuskorkeakoulun tutkijana ja erikoistutkijana 1993–1995 ja 1999–2003 sekä vs. tutkimusjohtajana 1999–1999. Strategian professori Maanpuolustuskorkeakoulussa hän on ollut vuodesta 2003. Sivonen on myös Helsingin yliopiston valtio-opin dosentti vuodesta 2003 ja "Finnish Defence Studies" -julkaisusarjan päätoimittaja vuodesta 2003. Sotilasarvoltaan hän on reservin ylikersantti (2008).


title: Portugalin Kultarannikko

text: Portugalin Kultarannikko oli Portugalin siirtomaa Länsi-Afrikan Kultarannikolla (nykyisen Ghanan alueella) Guineanlahdella. Siirtomaa oli olemassa vuosien 1482 ja 1642 välillä.


title: Kylkirauta (lehti)

text: Kylkirauta on Kadettikunnan jäsenlehti ja maanpuolustuksen ja johtamisen erikoislehti. Lehden levikki on noin 7000 kappaletta.


title: Kylkirauta (lehti)

text: Kylkirauta-lehden verkkosivut


title: Pentti Rautiainen

text: Pentti Henrik Johannes Rautiainen (28. huhtikuuta 1935 Helsinki – 26. kesäkuuta 1995 Helsinki) oli suomalainen amatöörinyrkkeilyn EM-mitalisti ja ammattilaisnyrkkeilijä.


title: Pentti Rautiainen

text: Rautiainen otteli ensimmäisen kerran maaottelussa jo 18-vuotiaana vuonna 1953. Vuoden 1955 EM-kilpailuissa Berliinissä hän saavutti pronssia alle 60-kiloisten sarjassa. Hän voitti avausottelussaan Irlannin Steve Coffeyn 3–0 ja seuraavalla kierroksella Itä-Saksan Hans Liwowskin tyrmäyksellä ensimmäisessä erässä. Välierässä hän hävisi Egyptin Nessim Monstaphalle pistein 3–0. Suomen-mestaruuden Rautiainen voitti 57-kiloisissa vuonna 1953, 60-kiloisissa vuonna 1956 sekä 63,5-kiloisissa vuonna 1957. Hän edusti seuratasolla Viipurin Nyrkkeilijöitä.


title: Pentti Rautiainen

text: Rautiainen siirtyi ammattilaiseksi vuonna 1957. Hän otteli ammattilaisena 21 kertaa ja voitti otteluistaan 17, hävisi kaksi ja otteli ratkaisemattoman kahdesti. Myöhemmin hän toimi kehätuomarina, muun muassa raskaan keskisarjan EM-ottelussa Piero del Papa – Conny Velensek vuonna 1971. Hän oli Suomen Ammattinyrkkeilyliiton puheenjohtaja vuosina 1972–1984.


title: Vainosjärvi

text: Vainosjärvi (inarinsaameksi "Vannjiikeessimjävri", koltansaameksi "Vainosjäuˊrr" ) on Lapissa Inarissa Sevettijärven ja Kirakkajärven lähellä sijaitseva järvi.


title: Vainosjärvi

text: Järven pinta-ala on 820 hehtaaria eli 8,2 neliökilometriä. Se on 5,8 kilometriä pitkä ja 2,8 kilometriä leveä. Järvi sijaitsee erämaassa Vainospään itäpuolella. Vainospää on kalliopäinen tunturi, jolla on kaksi noin 270 metriin kohoavaa huippua. Huipput kohoavat noin 130 metriä vedenpinnan yläpuolelle ja sen rinteet laskevat loivasti järven länsirantaan. Järveen sukeltaa koillis-lounais-suuntainen harjujakso, joka alkaa ensin Sollomusjärveltä ja se nousee Vainosjärvestä sen koillispäässä yli 1,5 kilometriä pitkänä ja hyvin kapeana niemenä. Järvessä on kartan mukaan 46 saarta, jotka ovat pieniä. Osa saarista muodostavat järven itärantaa seuraavan rivin, joten ne on voineet syntyä harjujakson pilkistäessä järvestä. Kartassa vain harvoilla järvillä on nimiä. Järven rantaviivan pituus on 41 kilometriä. Pohjoisrannalla on kolme kämppää, joille johtaa polku Kirakkajärveltä. Myös itärantoja seuraa polku. Järven ympäristö on hyvin kivikkoinen.


title: Vainosjärvi

text: Järvi sijaitsee Näätämöjoen vesistössä (vesistöaluetunnus 69) Sevettijärven valuma-alueella (69.06), jonka Kirakkajärven valuma-alueeseen (69.065) järvi kuuluu. Järven vedenpinnan korkeus on 138,6 metriä mpy.


title: Vainosjärvi

text: Järvi kuuluu vesistöalueen itäiseen latva-alueeseen ja se saa pääosan vedestään sen valuma-alueelta. Kirakkajärven valuma-alueella on 91 yli hehtaarin kokoista järveä tai lampea. Vainosjärven alueella on noin 40 järveä tai lampea, jotka laskevat suoraan tai välillisesti järveen. Useimmat järvet ovat kartassa nimettömiä. Järven laskujoki on Vainosjoki, joka laskee ensin Vainoslompoloon (78 ha), sitten Karekkilompoloon ja lopuksi Kirakkajärveen (306 ha). Karekkilompoloom laskee myös Karekkijärvi (213 ha). Kun vesireitti käy vielä Sevettijärvellä ja laskee tämän jälkeen Näätämöjokeen, alkaa sen matka kohti Norjaa ja siellä Näätämövuonossa Jäämereen.


title: Taivaan tuli

text: Taivaan tuli () on vuonna 1915 valmistunut venäläinen mykkäelokuva. Jevgeni Bauerin ohjaama melodraama oli näyttelijä Vera Holodnajan ensimmäinen yleisömenestys ja samalla venäläisen elokuvan läpimurto Suomessa. Elokuva ei ole säilynyt.


title: Taivaan tuli

text: Vanha ja rikas leski, tähtitieteen professori Ronov menee naimisiin nuoren opiskelijan Tanjan kanssa. Häiden jälkeen ulkomailta saapuu Ronovin poika Leonid, joka rakastuu kauniiseen äitipuoleensa. Tanja ja Leonid salaavat tunteensa, kunnes kerran kävelyretkellä ukonilma yllättää heidät. Salama säikäyttää Tanjan, joka etsii turvaa Leonidin sylistä. Nuoret suutelevat ensimmäistä ja viimeistä kertaa, sillä seuraava salama osuu heidän piilopaikkaansa ja lyö heidät kuoliaaksi. Taivas on rangaissut heidän rikoksensa.


title: Taivaan tuli

text: Aleksandr Hanžonkovin yhtiön tuottama "Taivaan tuli" on ajalleen tyypillinen salonkimelodraama. Se oli 1910-luvun venäläisen mykkäelokuvan suurimman tähden Vera Holodnajan ensimmäinen yleisömenestys ja sai kiittäviä lausuntoja myös lehdistössä. Holodnaja itse piti esikoiselokuvanaan Jevgeni Bauerin ohjaamaa "Rakkauden korkeaa veisua", joka sai ensi-iltansa vasta "Taivaan tulen" jälkeen. Kummastakaan elokuvasta ei ole säilynyt kopioita.


title: Taivaan tuli

text: ”Kinorunoelmaksi” määritelty "Taivaan tuli" sai Suomen ensi-iltansa helsinkiläisessä Scala-elokuvateatterissa lokakuussa 1915. Sen runomuotoiset tekstit olivat käntäneet suomeksi Iisakki Lattu ja ruotsiksi Rafael Lindqvist. Lehtimainosten mukaan elokuva edusti ”jotain aivan uutta kinematografitaiteen alalla, sillä se on todistus siitä, kuinka sydämellisesti, taiteellisesti ja kokonaisvaltaisesti filmitaide voi vaikuttaa, ja kuinka mielenkiintoinen ja mukaansa tempaava filmi voi olla myöskin ilman pienintäkään ’jymyvaikutusta’”. Varsinaista elokuvakritiikkiä ei Suomessa tuolloin vielä ollut, mutta "Fyrenin" toimittaja kuvasi "Taivaan tulta" ”taide-elokuvaksi sanan parhaassa ja korkeimmassa merkityksessä: Prologin ensimmäisestä kohtauksesta epilogin viimeiseen se vangitsee kiinnostuksen voimakkaasti ja täydellisesti, ennen kaikkea parin Holodnaja-Vyrubov poikkeuksellisen hienon ja miellyttävän näyttelemisen, mutta myös ihastuttavien ulkokuviensa ansiosta.”


title: Taivaan tuli

text: Elokuva oli Suomessa yksi autonomian ajan suurimmista yleisömenestyksistä. Sitä esitettiin poikkeuksellisesti kolmen viikon ajan ja myöhemmin useita kertoja uusintoina. "Taivaan tulen" jälkeen Scala esitti "Rakkauden korkean veisun", ja myöhemmin Suomessa nähtiin noin puolet Holodnajan elokuvista, kunnes itsenäistyminen ja sisällissota katkaisivat yhteydet Venäjälle.


title: Taivaan tuli

text: "Taivaan tuli" merkitsi myös venäläisen elokuvan läpimurtoa Suomessa. Seuraavien kolmen vuoden aikana Suomessa nähtiin suuri määrä venäläisiä elokuvia, jotka toisen sortokauden venäläistämispyrkimyksistä huolimatta olivat hyvin suosittuja yleisön keskuudessa. Ilmiöön vaikuttivat osaltaan ensimmäisen maailmansodan synnyttämät maahantuonnin ongelmat, mutta ratkaiseva merkitys lienee ollut venäläisen tuotannon saavuttamalla laatutasolla ja elokuvien suomalaiseenkin yleisöön vedonneella tunteellisella sisällöllä. Muualle Eurooppaan venäläiset elokuvat eivät juurikaan levinneet.


title: Songs of Experience

text: Songs of Experience on irlantilaisen rock-yhtye U2:n neljästoista studioalbumi. Albumin julkaisivat 1. joulukuuta 2017 Island Records ja Interscope Records, ja se on jatko-osa yhtyeen vuonna 2014 julkaisemalle studioalbumille "Songs of Innocence". Albumin innoittajana on sen edeltäjän tavoin ollut William Blaken runokokoelma "Songs Of Innocence and Experience".


title: Songs of Experience

text: Yhtye levytti albumin vuosina 2014–2017 yhteistyössä useiden tuottajien kanssa. Albumi oli tarkoitus julkaista jo aiemmin, mutta yhtye päätti siirtää julkaisua vedoten sen työstämisen aikana tapahtuneisiin poliittisiin muutoksiin, joita olivat muun muassa Brexit ja Yhdysvaltain presidentinvaalit 2016. Kitaristi The Edgen mukaan yhtyeen mielestä paras ratkaisu oli ”jättää levy hautumaan, ottaa etäisyyttä ja pohtia, peilaako se todella sitä, mitä maailmalla juuri nyt tapahtuu.” Laulaja Bono kirjoitti joitakin kappaleiden sanoituksia uudelleen aiempaa poliittisemmiksi, ja albumi viimeisteltiin vuonna 2017.


title: Songs of Experience

text: "Songs of Experience" on menestynyt kaupallisesti hyvin. Sitä mytiin Yhdysvalloissa ensimmäisellä viikolla 186 000 kappaletta ja nousi myös Billboard 200 -albumilistan ykköseksi ja oli vuoden myydyin rock-albumi. Suomen albumilistalla sen sijoitus oli kuudes ja Britannian albumilistalla viides. Albumilta on julkaistu singleinä kappaleet ”You’re the Best Thing About Me”, ”The Blackout” ja ”Get Out of Your Own Way”. U2 aloittaa vuonna 2018 albumin tiimoilta Experience + Innocence Tour -kiertueen.


title: Kalle Haapasalmi

text: Kalle Kustaa Haapasalmi (3. marraskuuta 1926 Ilmajoki – 2. toukokuuta 2006) oli suomalainen kreikkalais-roomalaisen tyylin painija.


title: Kalle Haapasalmi

text: Haapasalmi sijoittui viidenneksi Helsingin olympialaisissa 1952 kreikkalais-roomalaisen painin sarjassa alle 67 kg. Hän sai hopeaa Suomen Painiliiton mestaruuskilpailuissa 1950.


title: Kalle Haapasalmi

text: Seuratasolla Haapasalmi edusti Seinäjoen Urheilijoita ja Tampereen Kisaveikkoja.


title: Kalle Haapasalmi

text: Haapasalmi muutti myöhemmin Ruotsiin.


title: Raunioiskasvit

text: Raunioiskasvit (Aspleniaceae) on Polypodiales-lahkoon kuuluba saniaisheimo. Heimoon kuuluu ainakin noin 25 sukua, joiden lisäksi mahdollisesti myös noin viisi muutakin sukua ja viisi risteymäsukua.


title: Carry Fire

text: Carry Fire on englantilaisen rocklaulaja Robert Plantin yhdestoista studioalbumi, joka julkaistiin 13. lokakuuta 2017. Levyllä soittaa Plantin taustayhtye The Sensational Space Shifters sekä vierailee Chrissie Hynde.


title: Loikot

text: Loikot ("Cystopteris") on loikkokasvien (Cystopteridaceae) heimoon kuuluva saniaissuku. Suku on sijoitettu aiemmin myös alvejuurikasvien (Dryopteridaceae), kiviyrttikasvien (Woodsiaceae) tai laajasti määriteltyyn kallioimarrekasvien (Polypodiaceae) heimoon. Sukuun kuuluu noin 25 lajia, joiden lisäksi sukuun on kuvattu reilut 50 muutakin lajia, mutta niiden taksonominen asema on toistaiseksi epäselvä.


title: Loikot

text: Loikot ovat matalakasvuisia saniaisia, joilla on suomuinen sekä lyhyt tai suikertava juurakko. Lehtiruodit ovat suomuisia, ja lehdet kasvavat juurakosta yksittäin tai pieninä ryhminä. Lehtilavat ovat yleiseltä muodoltaan puikeita tai kolmiomaisia sekä kolmeen tai neljään kertaan parilehdykkäisiä. Itiöpesäkkeet ovat pyöreitä ja niiden suojukset aikaisin tippuvia.


title: Loikot

text: Suomessa tavataan kahta loikkolajia, haurasloikkoa ("Cystopteris fragilis") ja vuoriloikkoa ("Cystopteris montana"). Suomen haurasloikot jakautuvat kahteen alalajiin, kalliohaurasloikko ("Cystopteris fragilis" ssp. "fragilis") ja kalkkihaurasloikko ("Cystopteris fragilis" ssp. "dickieana"), joista nimialalaji kalliohaurasloikko on selvästi yleisempi.


title: Kelujärvi (järvi)

text: Kelujärvi tai joskus myös Kelujärvi–Matalajärvi on Lapissa Sodankylän Kelujärvellä sijaitseva järvi.


title: Kelujärvi (järvi)

text: Järven pinta-ala on 890 hehtaaria eli 8,9 neliökilometriä. Se on 4,9 kilometriä pitkä ja 4,2 kilometriä leveä. Järvellä on kaksi järviallasta, joita yhdistää maantien penkereeseen jätetty silta-aukko. Ennen tien rakentamista järvialtaiden välissä oli kahden niemen välinen kapekko ja niemiä kutsutaan Salmenniemiksi. Pohjoista järviallasta kutsutaan Syväjärveksi ja eteläistä Matalajärveksi.


title: Kelujärvi (järvi)

text: Järvi on luodattu ja siitä on julkaistu syvyyskartat. Sen tilavuus on 23 miljoonaa kuutiometriä eli 0,023 kuutiokilometriä. Järven keskisyvyys on 2,6 metriä ja suurin syvyys on 10 metriä. Syvin kohta sijaitsee Syväjärven keskellä. Suurin osa Syväjärven vesialasta on yli kolme metriä syvää, mutta Matalajärvi ei yllä kolmen metrin syvyyteen.


title: Kelujärvi (järvi)

text: Järven rantaviivan pituus on 22 kilometriä. Järven rannat ovat pääasiassa soistunutta metsämaata, jota rikkovat yksittäiset peltopalstat. Suurin peltoaukea sijaitsee järvialtaiden välisellä niemellä, jossa sijaitsee Kelujärven kylä. Kylän läpi ja samalla järvien välistä kulkee seututie 967, joka on Sodankylän ja Tanhuan välinen maantie. Järven rannoilla on jonkin verran haja-asutusta, mutta siellä sijaitsee yli 40 vapaa-ajan asuntoa.


title: Kelujärvi (järvi)

text: Järvi sijaitsee Kemijoen vesistössä (vesistöaluetunnus 65) Kitisen alueen (65.8) Kelujoen valuma-alueella (65.89), jonka Kelujärven valuma-alueeseen (65.896) järvi kuuluu. Järven vedenpinnan korkeus on 186,5 metriä mpy. Syväjärveen laskee Sammakkoaapalta suon kuivatusoja ja Seprinkun kurun läpi idästä Seprunoja. Matalajärveen laskee Kousioja idästä, jonka valuma-alueella sijaitsevat Rivikkolampi (1 ha), Nuolilampi (7 ha), Pikku Nuolilampi ja isompi nimetön lampi.


title: Kelujärvi (järvi)

text: Järven laskujoki on Kelujoki, joka alkaa Syväjärven länsipäästä ja se virtaa laajan suoalueen läpi. Sen kulkua on parannettu ruoppaamalla ja oikaisemalla. Kelujoki yhtyy 20 kilometrin jälkeen Kitiseen Sodankylässä.


title: Belgialainen rekisterikilpi

text: Belgian rekisterikilpijärjestelmä on valtakunnallinen. Se koostuu tällä hetkellä formaatista 1-ABC-234 (1-AAA-001).


title: Belgialainen rekisterikilpi

text: Belgiassa kaikille ajoneuvomuodoille on oma kilpityyppinsä.


title: Belgialainen rekisterikilpi

text: Kirjainten merkitykset:


title: Belgialainen rekisterikilpi

text: CD: Diplomaattiautot


title: Belgialainen rekisterikilpi

text: G: Traktorit ja moottorityökoneet


title: Belgialainen rekisterikilpi

text: M ja W: Moottoripyörät


title: Belgialainen rekisterikilpi

text: O: Oldtimers (yli 25 vuotta vanhat ajoneuvot)


title: Belgialainen rekisterikilpi

text: Q ja U: Perävaunut


title: Belgialainen rekisterikilpi

text: S: Skootterit


title: Belgialainen rekisterikilpi

text:
T ja TX: taksit
Y keskimmäisenä kirjaimena (AYA): Neliökilvet


title: Belgialainen rekisterikilpi

text: Z keskimmäisenä kirjaimena (AZA): Pikkukilvet


title: Belgialainen rekisterikilpi

text: Z: Jälleenmyyjäkilvet


title: Belgialainen rekisterikilpi

text: ZZ: Koe- ja siirtokilvet


title: Belgialainen rekisterikilpi

text: Vuosina 1899-1951 käytettiin vaihtuvia kilpiä.


title: Belgialainen rekisterikilpi

text: Vuosina 1951-1973 käytettiin viittä merkkiä kymmenellä eri tavalla (A.1234, 1.A.234, 12.A.34, 123.A.4, 1234.A, AB.123, 1.AB.23, 12.AB.3, 123.AB ja A.123.B)


title: Belgialainen rekisterikilpi

text: Vuosina 1973-2008 käytettiin kolmea kirjainta ja kolmea numeroa. Formaatti oli siis ABC-123 (AAA-001). Tämä formaatti loppui kesäkuun lopussa 2008, kun YZZ-999 saavutettiin.


title: Belgialainen rekisterikilpi

text: Vuosina 2008-2010 käytettiin kolmea numeroa ja kolmea kirjainta. Formaatti oli siis 123-ABC (001-AAA). Tämä formaatti loppui marraskuun puolivälissä 2010, kun uusi formaatti esiteltiin. 999-CFQ oli viimeinen tämän formaatin jaettu kilpi.


title: Belgialainen rekisterikilpi

text: Vuodesta 2010 eteenpäin käytetään yhtä numeroa, kolmea kirjainta ja kolmea numeroa. Formaatti on siis 1-ABC-123 (1-AAA-001). Nyt (syyskuussa 2018 ) ollaan 1-sarjan V-alkuisissa. Uuteen kilpityyppiin tuli EU-tunnus, mikä puuttui aikaisemmista tyypeistä. Uusi kilpityyppi on on leveämpi kuin entinen (entisen leveys on 340 x 110 mm, uuden 520 x 110 mm). Uuteen kilpityyppiin siirryttäessä otettiin käyttöön uusi kirjain, O. Kirjaimet I, M, Q ja W otettiin käyttöön vuonna 2000. I, M, O, Q, W poistettiin kaikki 2014, mutta M, Q, ja W palasivat takaisin 2017.


title: Belgialainen rekisterikilpi

text: Vuosina 1951-1973 käytettin viittä merkkiä. Ensimmäinen kirjain oli E, G, L, M tai P.


title: Belgialainen rekisterikilpi

text: Vuosina 1973-2010 käytettin ABC 123-formaattia. Alkukirjain oli vuosina 1973-2006 M, ja vuosina 2006-2010 W. Viimeinen jaettu kilpi oli WNA 999.


title: Belgialainen rekisterikilpi

text: Vuosina 2010-2014 käytettiin formaattia 1-MAA 001.


title: Belgialainen rekisterikilpi

text: Vuodesta 2014 eteenpäin käytetään formaattia M-AAA 001.


title: Belgialainen rekisterikilpi

text: Ennen vuotta 1973 perävaunuissa oli sama tunnus kuin vetoautoissa.


title: Belgialainen rekisterikilpi

text: Vuosina 1973-2010 käytettiin ABC-123-formaattia. Alkukirjain oli vuosina 1973-2001 U, ja vuosina 2001-2010 Q. Viimeinen jaettu kilpi oli QLE-999.


title: Belgialainen rekisterikilpi

text: Vuosina 2010-2014 käytettiin formaattia 1-QAA-001.


title: Belgialainen rekisterikilpi

text: Vuodesta 2014 eteenpäin käytetään formaattia Q-AAA-001.


title: Laser-Run

text:
Laser-run on Kansainvälisen nykyaikaisen 5-otteluliiton kehittämä urheilulaji, jossa yhdistyvät ammunta ja juoksu. Lajissa on kilpailtu vuodes 2015 asti. Lajissa juostaan 4 kertaa 800 metriä ja lisäksi ennen jokaista kierrosta ammutaan viisi laukausta kymmennen metrin etäisyydeltä. Lajissa on ikäsarjoja kahdeksasta 80:een vuotiaille.
Laji on paitsi nykykaiksen viisiottelun päätöslaji, myös oma kilpailulajinsa, jossa järjestetään maailmanmestaruuskilpailut niin yksilö- kuin joukkuekilpailuissa.


title: Calvo Sotelo (1934)

text: Calvo Sotelo oli Espanjan laivaston vuonna 1934 vesillelaskettu tykkivene, joka oli toinen kahdesta Meksikon Espanjasta tilaamasta tykkiveneestä.


title: Calvo Sotelo (1934)

text: Meksiko tilasi "Zacatecasin" Echavarrieta y Larrinagalta. Alus laskettiin vesille 27. elokuuta 1934. Espanja pakko-otti aluksen sisällissodan alkaessa liittäen sen laivastoon vuonna 1936.


title: Calvo Sotelo (1934)

text: Alus poistettiin alusluettelosta vuonna 1957.


title: Loikkokasvit

text: Loikkokasvit ("Cystopteridaceae") on Polypodiales-lahkoon kuuluva pieni saniaisheimo. Heimoon kuuluu neljä sukua, joista loikot ("Cystopteris") on lajimäärältään selvästi suurin.


title: Indicud

text: Indicud on yhdysvaltalaisen hip-hop artisti Kid Cudin kolmas studioalbumi, jonka julkaisi GOOD Music 12. huhtikuuta 2013. Kid Cudi tuotti melkein koko albumin itse, Hit-Boy oli toinen tuottaja vain yhdellä kappaleella.


title: Indicud

text: Kid Cudi twiittasi ennen albumin julkaisua, että albumi tulee olemaan paljon positiivisempi kuin edelliset "Man on the Moon" - albumit. Kid Cudi myös suunnitteli albuminsa kansikuvan kokonaan itse


title: She Is

text: She Is () on eteläkorealaisen laulajan Kim Jong-hyunin esikoisalbumi, joka julkaistiin 24. toukokuuta 2016.


title: The Last Ninja (pelisarja)

text: The Last Ninja on System 3:n kehittämä toimintaseikkailupelien sarja.


title: Pikkuimarteet

text: Pikkuimarteet eli metsäimarteet ("Gymnocarpium") on loikkokasvien (Cystopteridaceae) heimoon kuuluva saniaissuku. Suku on aiemmin sijoitettu myös alvejuurikasvien (Dryopteridaceae), kiviyrttikasvien (Woodsiaceae) tai laajasti määriteltyyn kallioimarrekasvien (Polypodiaceae) heimoon. Sukuun luetaan nykyisin kuuluvaksi kahdeksan tai yhdeksän lajia sekä yksi lajiristeymä. Niiden lisäksi sukuun on kuvattu noin kymmenen muutakin lajia tai lajiristeymää, joiden taksonominen asema on toistaiseksi epäselvä.


title: Pikkuimarteet

text: Pikkuimarteet ovat monivuotisia sekä matalakasvuisia saniaisia, joilla on suikertava juurakko. Lehdet kasvavat juurakosta yksittäin, ja lehtiruoti on lehtilapaa pidempi. Lehtiruoti on väriltään musta ja sen tyvellä on muutamia, vaaleita sekä kalvomaisia suomuja. Lehtilapa on suunnilleen tasasivuisen kolmion muotoinen.ja kolmeen kertaan parilehdykkäinen. Lehdykät ovat ohuita, vaaleanvihreitä ja sahalaitaisia. Itiöpesäkkeet ovat pyöreitä ja suojuksettomia.


title: Pikkuimarteet

text: Suomessa tavataan kolmea sukuun kuuluvaa lajia, metsäimarretta ("Gymnocarpium dryopteris"), idänimarretta ("Gymnocarpium continentale") sekä kalkki-imarretta ("Gymnocarpium robertianum"), joista metsäimarre on selvästi yleisin.


title: Pikkuimarteet

text: Pikkuimarteiden ("Gymnocarpium") suvun tieteellinen nimi tulee kreikankielisestä sanasta "karpos" (suom. hedelmä), johon on liitetty eteen "gymno" (suom. alaston), ja nimi viittaa suojuksettomiin itiöpesäkkeisiin.


title: Add Violence

text: Add Violence on yhdysvaltalaisen industrial rock -yhtyeen Nine Inch Nailsin kuudes EP-levy, jonka Trent Reznorin levy-yhtiö The Null Corporation julkaisi 19. heinäkuuta 2017.


title: Luettelo televisiosarjan American Horror Story jaksoista

text: American Horror Story on yhdysvaltalainen Ryan Murphyn ja Brad Falchukin luoma kauhusarja.


title: Black Pearl (purjelaiva)

text: Black Pearl () on vuonna 2016 valmistunut kolmimastoinen purjealus, jossa sovelletaan DynaRig-järjestelmää perinteisen takilan sijasta. Black Pearl on 106 metriä pitkä ja suurempi kuin samantyyppinen ja aikaisemmin rakennettu Maltese Falcon.


title: No Plan

text: No Plan on David Bowien EP-levy, jonka julkaisi Sony Music ja Columbia Records 8. tammikuuta 2017. Eläessään Bowie olisi kyseisenä päivänä täyttänyt 70 vuotta. EP koostuu David Bowien säveltämän Lazarus-musikaalin kappaleista, joista neljä nauhoitettiin uudelleen "Blackstar"-albumin aikana.


title: Tiitus Ämmälä

text: Tiitus Ämmälä (s. 25. helmikuuta 2001) on suomalainen nykyaikainen viisiottelija. Hänen paras saavutuksensa on maailmanmestaruushopea vuoden 2017 Laser-Runin maailmanmestaruuskilpailujen sekaviestistä yhdessä Eevi Bengsin kanssa. Samoissa kisoissa hän oli alle 17-vuotiaiden poikien matkalla yhdeksäs. Näiden saavutusten johdosta hänet valittiin vuonna 2017 vuoden nuoreksi viisiottelijaksi. Vuonna 2015 Ämmälä voitti C-poikien Ruotsin GP-sarjan pronssia nykyaikaisessa neliottelussa (viisiottelu ilman ratsastusta).


title: Sojuz MS-07

text: Sojuz MS-07 () on Venäjän avaruusjärjestön miehitetty avaruuslento ISS-avaruusasemalle. Alus laukaistiin Sojuz FG -kantoraketilla 17. joulukuuta 2017 Baikonurin kosmodromilta Kazakstanista mukanaan kolme avaruuslentäjää ja rahtia asemalle. Aluksen miehistö kuuluu ISS:n Retkikunta 54:n miehistöön.


title: Womat

text: Womat ("Aspidites") on pytonkäärmeiden heimoon kuuluva käärmesuku. Suvun lajeja tavataan Australiasta.


title: Womat

text: Sukuun kuuluu kaksi lajia:


title: Blaster Master (pelisarja)

text: Blaster Master on Sunsoftin kehittämä ammuntapelisarja.


title: Vesilahden hautausmaan sankaripatsas

text: Vesilahden hautausmaan sankaripatsas on muistomerkki Vesilahden hautausmaalla. Sen sotilashahmot on suunnitellut taiteilija Richard Rautalin vuonna 1946. Se on pystytetty talvi- (1939–1940) ja jatkosodan (1941–1944) sankarivainajien muistoksi. Kullakin sivulla on ankarivainajien nimet, syntymä- ja kuolinajat. Jalustassa lukee: ”Kunnia kaikkensa antaneille uhrinsa kalleimman kantaneille” sekä vuosiluvut 1939–1940 ja 1941–1944.


title: Mikä minusta tulee isona?

text: Mikä minusta tulee isona? on suomalaisen Hevisauruksen seitsemän studioalbumi, joka julkaistiin 1. syyskuuta 2017. Yhtye esitti syys–lokakuussa 2017 samannimistä musikaalia Linnanmäen Peacock-teatterissa. Sen käsikirjoittivat Kiti Kokkonen ja Olavi Tikka.


title: Mikä minusta tulee isona?

text: Albumi sijoittui Suomen virallisella listalla sijalle 29, ja fyysisten albumien joukossa parhaimmillaan sijalle 7.


title: Lempäälän sankarihautausmaan muistokivi

text: Lempäälän sankarihautausmaan muistokivi on Lempäälän hautausmaan sankarihautausmaalla sijaitseva muistokivi, joka on pystytetty itsenäisyyspäivänä vuonna 2007. Sen on suunnitellut arkkitehti Pekka Mäenpää ja toteuttanut Pertti Hokkasen kiviliike.


title: Lempäälän sankarihautausmaan muistokivi

text: Kivi on punaista graniittia ja sen korkeus 1,1 metri ja leveys 3,2 metri. Kiven kaarevan jalustan polttopisteessä on varsinainen sankarihaudan risti. Kiveen on messinkisiin laattoihin kaiverrettu 185 Lempäälän haudatut ja kirjoilla olleet sankarivainajat. Siinä lukee kaatuneen nimi, elinaika sekä sotilasarvo ja kaatumis- tai haavoittumispaikka. Laatat ovat saaneet mallin sodanaikaisista tunnistuslevyistä.


title: Warkauden Klubi

text:
Varkauden klubi on aivan Varkauden keskustassa sijaitseva kartano, joka on ollut nykyisellä paikallaan Varkauden Päiviönsaarella vuodesta 1876. Varkauden klubi on toiminut historiansa aikana ruukinpatruunan asuntona, hotellina, ravintolana ja virkamiesklubina. Nykyisin 1000 m² tiloissa on mahdollisuus järjestää erilaisia tilaisuuksia, tapahtumia ja juhlia, sekä yöpyä samoissa puitteissa kuin Presidentti Kekkonen aikoinaan.
Varkauden ruukkiyhdyskunnan synty on osa suomalaisen yhteiskunnan teollistumista. Jo 1800-luvulla paikkakunnalla toimi ajan mittapuun mukaan kaksi suurehkoa konepajaa, joiden päätuotteita olivat laivat. Vuosina 1871-1879 Varkauden konepajalla valmistui 56 laivaa. Varsinainen teollinen läpimurto tapahtui vuosisadan loppupuolella.
Varkautelaisen ruukinyhdyskunnan syntyyn vaikutti suotuisasti paikan sijainti. Vesien ja metsän antimet olivat tärkeitä Saimaan alueen laajenevalle liikenteelle, kaupalle ja teollisuudelle. Alueen koskista saatiin niin kalaa kuin teollisuuden tarvitsemaa vesivoimaa. Lähes koskemattomat itäsuomalaiset metsät olivat rikkauden lähteitä, joihin teollisuuden perustanlaskijoiden katseet kohdistuivat. Kaiken lisäksi varsinkin noususuhdanteiden aikoina Venäjän markkinat suorastaan imivät maatalouden ja teollisuuden tuotteita. Uskottiinpa siihenkin, että itäisen Suomen vesistä saataisiin helposti jalostettavaa järvimaata.


title: Warkauden Klubi

text: Varkautelaisen teollisuuden perusta rakennettiin kahden jalan varaan: puisen ja metallisen. Sahatavaraa ja metallituotteita lähti Varkaudesta maailmalle. Tavaran kuljettamiseen tarvittiin laivoja, ja niitä Varkaudessa osattiin rakentaa. Rautatie paikkakunnalle vedettiin vasta vuonna 1913. Varkauden teollinen elämä sykkii maailmanmarkkinoiden tahdissa. Lama-aikoina työtä ei ollut kaikille. Köyhyys ja nälkä olivat tuttuja vieraita.


title: Warkauden Klubi

text: Varkauden teollisuuden ja koko yhdyskunnan tulevaisuuden kannalta merkittävä ratkaisu tehtiin vuonna 1909. Taloudellisiin vaikeuksiin ajatuneelle paikkakunnan teollisuudelle etsittiin uutta omistajaa. Kaksi osakeyhtiötä kävivät tiukan kamppailun siitä, kenen omistukseen varkautelainen teollisuus päätyisi. Enso Gutzeit Oy hävisi kilvan sukuyhtiö A. Ahlström Oy:lle. Värikkäiden vaiheiden jälkeen teollisuuden osaenemmistö siirtyi Walter Ahlströmin johtamalle yhtiölle.


title: Warkauden Klubi

text:
Ahlström-yhtiön tullessa paikkakunnalle Varkaus oli pieni yhdyskunta. Henkikirjojen mukaan vuonna 1910 Varkaudessa asui 3 407 henkeä. Ahlströmin suunnitelmat muuttivat kaiken. Paikkakunnalla ryhdyttiin mittaviin teollisiin investointeihin. Walter Ahlström asetti tavoitteekseen rakentaa maan johtava puunjalostusteollisuuden yksikkö nimenomaan Varkauteen. Ensitöinä yhtiö uudisti paikkakunnan sahan. Uusi höyryvoimarakennus ja savupiippu valmistuivat vuoden 1913 lopulla. Edellisen vuoden marraskuussa oli tehty päätös puuhiomon rakentamisesta. Selluloosatehtaan piti valmistua vuosien 1917-18 taitteessa, mutta toisin kävi. Tehdas saatiin käyntiin vasta vuoden 1919 aikana.
Menestyäkseen Ahlström-yhtiön oli huolehdittava muistakin asioista kuin pelkistä teollisuuden investoinneista. Yhtiön oli sijoitettava varojaan sekä asuntojen että teiden rakentamiseen. Esimerkiksi vuonna 1914 yhtiö otti huolekseen siltojen rakentamisen ja korjaamisen. Yhtiö vastasi myös sairaanhoidosta, kulutoimesta ja seurakuntatyöstä.
Vuonna 1918 Suomessa käytiin verinen kansalaissota. Tapahtumien vyöryt ulottuivat myös Varkauteen. Valkoisen armeijan tavoitteena oli sodan alkupäivistä lähtien nitistää rintamalinjojen taakse jäänyt punainen saareke. Suuremmitta taisteluitta valkoiset valtasivat helmikuun lopulla Varkauden. Puolin ja toisin tehdyt väkivallanteot olivat kylväneet vihanpidon siemenet. Sodan jälkiselvittelyissä yli 10% paikkakunnan miesväestöstä pääsi hengestään.


title: Warkauden Klubi

text: Vuoteen 1919 tultaessa Varkaudesta oli jo tullut merkittävä teollinen keskus. Ahlström-yhtiön päätös lähteä kehittämään nimenomaan Varkautta tiesi, että paikkakunnan tulevaisuus teollisena yhdyskuntana oli sinetöity. Ratkaisu oli sikälikin merkittävä, että 1900-luvun alkukymmeniä Varkaus ei ollut itsenäinen kunta. Joroisten ja Leppävirran reuna-alueena yhdyskunnan kehittymiseen ei sijoitettu kovinkaan mittavia varoja. Kunnallista itsenäisyyttä varkautelaiset saivat odottaa aina vuoteen 1929 saakka. Vuoden 1918 tapahtumien jälkeen Varkaus oli voimallisesti kahtiajakautunut yhdyskunta.


title: Warkauden Klubi

text: Varkautelaisessa yhteiskunnassa elettiin 1900-luvun alkuvuosikymmeninä aikaa, jolloin yhteiskuntaluokkien väliset rajat olivat selvät. Jakolinja ei kulkenut ainoastaan porvariston ja työväestön välillä. Myös porvaripiirien jäsenet tiesivät oman paikkansa teollisuuspaikkakunnan arvojärjestyksessä. Yhteiskunnallinen asema määritti myös sitä, millaisiin toimintoihin henkilö saattoi osallistua ja kenen seurassa liikkua.


title: Warkauden Klubi

text: Vuoden 1918 kansalaissota jälkiselvittelyineen merkitsi valtasuhteiden vaihtumista myös Varkaudessa. Siirryttiin valkoisen Suomen aikaan, jolloin suojeluskunnat pitivät järjestystä. Porvarispiireissä kaivattiin muitakin järjestäytymisen muotoja kuin armeijamaisesti järjestäytynyt suojeluskunta. Muiden paikkakuntien mallin mukaan Varkaudessa syntyi ajatus oman tehtaan klubin perustamisesta. Tuumasta ryhdyttiin toimeen ja oma klubi perustettiin. Vuoden 1919 klubin toimintakertomuksen asia kirjattiin seuraavasti: ”Syksyllä 1918 heräsi kysymys virkamiesyhdistyksen perustamisesta Warkauden Tehtaan virkailijoiden keskuudessa ja keskusteltiin tästä muutamissa kokouksissa tehtaan konttorissa. Tuloksena oli päätös perustaa Warkauden Tehtaan Klubi, sekä valittiin herrat J. Kaustinen, C.S. Westman, Y. Heinonen, R. Hendunen ja L. Lemström valmistamaan sääntöehdotusta klubille. Perustavassa kokouksessa 8 p. Tammikuuta hyväksyttiin klubin säännöt, ja 7 p. Helmikuuta pidettiin ensimmäinen vuosikokous.”


title: Warkauden Klubi

text: Kyseisessä vuosikokouksessa valittiin klubin ensimmäiseen johtokuntaan puheenjohtajaksi insinööri J. Kaustinen, varapuheenjohtajaksi insinööri C.S. Westman, sihteeriksi herra R. Hendunen, klubimestariksi herra E. Grönblom, rahastonhoitajaksi herra J.N. Helenius, kirjastonhoitajaksi E. Lindqvist sekä johtokunnan jäseneksi herra L. Lemström. Westmanin ja Hendusen muuttaessa vuoden aikana pois Varkaudesta heidän tilalleen valittiin varapuheenjohtajaksi isännöitsijä Y. Lindqvist ja sihteeriksi insinööri W. Lindgren. Uudeksi kirjastonhoitajaksi valittiin kesken vuoden insinööri B. Skogström.


title: Warkauden Klubi

text:
Johtokunta velvoitettiin käynnistämään perustetun klubin toiminta. Vuosikertomuksen perusteella valitut toimihenkilöt onnistuivat tehtävässään: ”Johtokunnan ensimmäiseksi tehtäväksi tuli sopivan klubihuoneiston hankkiminen, mikä vasta sitten onnistui, kun Tienkorva-rakennus marraskuussa valmistui ja A. Ahlström Osakeyhtiön johtokunta oli luovuttanut siinä klubille uuden klubisalin, kirjastohuoneen ja kyökin. Sitten kun A. Ahlström Osakeyhtiö hyväntahtoisesti oli lahjoittanut klubille Smk 15 000:- sekä klubi päättänyt käyttää varat klubikaluston hankkimiseen, kävi johtokunnalle mahdolliseksi klubihuoneiston sisutaminen ja hankkia välttämättömät taloustarpeet.”
Tietoturva-rakennus, jossa ensimmäinen klubihuoneisto sijaitsi, valmistui vuonna 1913. Ahlströminkadun varteen nousseen rakennuksen olivat suunnitelleet arkkitehdit Valter ja Ivar Thomé. Vuonna 1932 tehdyn peruskorjauksen ja laajennuksen jälkeen klubitilat kohenivat entisestään. Laajennuksen yhteydessä pääsisäänkäynti muutettiin julkisivun eli Ahlströminkadun puolelle. Tienhaarassa klubi toimi aina vuoteen 1947 saakka.


title: Warkauden Klubi

text: Klubin toiminta oli uutta ja kiinnostavaa. Ensimmäisen toimintavuoden aikana klubiin liittyi 66 jäsentä. Tästä huolimatta aikalaiset arvioivat klubielämää verrattain laimeaksi. Syynä pidettiin biljardin ja kirjaston puuttumista. Varsinainen tapaus oli klubihuoneiston juhlallinen vihkiminen 22. marraskuuta 1919. Kunniavieraina tilaisuudessa olivat ylitirehtööri W. Ahlström sekä vapaaherratar ja paroni Cedercreutz. Klubin avajaisia juhlittiin varsin perusteellisesti, sillä juhlan ilmoitettiin loppuneen kello kuuden aikaan aamulla.


title: Warkauden Klubi

text: Lukemalla klubin ensimmäistä toimintakertomusta niin sanotusti rivien välistä voi päätyä muutamaan tulkintaan. Ensinnäkin A. Ahlström-yhtiön johto näyttää suhtautuneen klubin perustamiseen sangen myönteisesti. Monet päättäviin elimiin valitut henkilöt olivat yhtiössä todella vaikutusvaltaisessa asemissa. Myös klubihuoneiston järjestyminen varsin pian osoittaa, että yhtiössä oli halukkuutta varkautelaisen klubitoiminnan tukemiseen.


title: Warkauden Klubi

text: Toiseksi klubitoiminnan malli näyttää tulleen Varkauden ulkopuolelta. Muualle Suomeenhan vastaavanlaisia klubeja oli perustettu jo aiemmin. Vuosikertomuksen toteamus klubitoiminnan laimeuden syistä eli biljardin ja kirjaston puuttumisesta viestii, että varkautelaisilla klubipäättäjillä oli jonkinlainen käsitys siitä, mitä klubeilla tuli puuhastella.


title: Warkauden Klubi

text: Kolmanneksi klubin toiminnalle oli olemassa sosiaalinen tilauksensa. Jo klubin perustamista suunnittelevassa kokouksessa oli paikalla 30 henkeä. Neljänneksi klubin toiminnalla pyrittiin luomaan ”herrasväen yhteisöllisyyttä”. 1900-luvun alkupuolella Varkaudessa ei ollut suuressa määrin kulttuuritarjontaa, johon herraskaiset olisivat voineet osallistua. Klubi oli yksi mahdollinen keino sitoa korkeasti koulutettuja henkilöitä Ahlströmin varkautelaisiin tuotantolaitoksiin.


title: Warkauden Klubi

text: Järjestöjen menestyksekkään toiminnan edellytys on, että jäsenistö kokee toiminnan mielekkääksi. Niinpä klubin johtokunnassa oli käynnistettävä pohdinnat, millä ihmisiä saataisiin sitoutumaan klubin toimintoihin. Yhdeksi keinoksi nähtiin huvitustoiminta, jota varten valittiin jo ensimmäisessä vuosikokouksessa huvitoimikunta. Vastuullisen viihdytystehtävän hoitamiseen pääsivät herrat E. Lindqvist, L. Lemström, P. Ryynänen, tohtorinna L. Brummert sekä rouvat E. Kaustinen ja Gurli Westman. Viihtymistä ajatellen hallitus tilasi klubihuoneistoon myös luettavaa. Ensimmäiset tilatut lehdet olivat Dagens Press, Lördagen, Veckans Kronika, Finskt Idrottblad, Suomen Kuvalehti, Tuulisää, Suomen Sosiaalidemokraatti, Suomen Urheilulehti, Uuden Suomen Iltalehti, Finsk Tidskrift, Suomen Sotilas, Die Woche, Strix ja Simplicissimus.


title: Warkauden Klubi

text: Klubitoiminnan tavoitteeksi asetettiin alun alkaen viihtyminen ja seurustelu. Nämä tavoitteet saavutettiin ainakin osittain sillä klubielämä vilkaistui nopeasti. Vuoden 1920 toimintakertomuksessa asiaa kuvailtiin innostuneesti: ”Sitten kun uusi klubihuoneisto edellisen vuoden lopulla oli saatu valmiiksi sekä sisustettu, on klubimme toisena toimintavuotenaan paremmin voinut täyttää tarkoituksensa valmistaa jäsenilleen tilaisuuden yhteiseen seurusteluun ja huvitteluun. Kiitos tehtäväänsä innostuneen juhlakomitean, ovat klubin jäsenet olleet tilaisuudessa viettämään useita erittäin onnistuneita juhlia ja meidän klubi-iltamme ovat näyttäytyneet verrattain pidetyiksi sekä koonneet jäseniä yhdessäoloon tiistai-iltaisin. Lukusali sanomalehtineen ja aikakauslehtineen, uusi kirjasto ja erittäinkin syyskuussa hankittu biljardi ovat yhä lisänneet yleistä viihtymistä ja aikaansaaneet, että klubielämämme on muodustunut paljon vilkkaammaksi kuin ennen.”


title: Warkauden Klubi

text: Klubitoiminnan huolet ja ongelmat suhteellistuivat pian, sillä marraskuun 30. päivä 1939 putosivat ensimmäiset pommit Helsinkiin. Edessä oli monta raskasta sodan vuotta. Miesten lähteminen rintamalle hiljensi klubin toimintoja. Klubihuoneistostakin jouduttiin luopumaan, sillä tilat annettiin sotilaiden ja sairaanhoitohenkilökunnan käyttöön. Poikkeusoloissa ihmiset olivat jatkuvassa liikkeessä. Klubin toimintakertomukseen kirjattiin, että ”jäsenet ovat tulleet ja menneet”. Joidenkin osalta sotavuodet koituivat viimeiseksi matkaksi. Vuoden 1940 aikana menehtyivät G. Harju-Jeanty, August Antsalo ja rouva A. Sarparanta. G. Harju-Jeanty’n muistoa klubilaiset kunnioittivat järjestämällä erityisen muistojuhlan. Maaliskuun 6. päivänä vainajan haudalle käytiin laskemassa seppele. Tämän jälkeen pidettiin klubihuoneistossa muistotilaisuus, jossa puhui maisteri Tallqvist.


title: Warkauden Klubi

text: Aivan kokonaan klubitoiminnat eivät sodan vuosina loppuneet. Vaikka juhlissa ei ollutkaan ilo ylimmillään, niin silti niitä järjestettiin. Vuoden 1940 marraskuussa pidetyssä tilaisuudessa kuultiin kaksi alustusta. Insinööri Kirilov kertoi kuusiviikkoisesta Moskovan vierailustaan. Dosentti Hans Ruin käsitteli alustuksessaan Ruotsin vapaaehtoisia puolustussodissamme. Lisäksi Warkauden Mieslaulajat lauloivat. Vuoden aikana tehtiin myös kaksi matkaa Kinkamoon.


title: Warkauden Klubi

text: Klubin toiminta hiljeni entisestään, kun valtiojohdon toimesta kiellettiin juhlien järjestäminen. Vuoden 1941 aikana pidettiin yksi juhlatilaisuus. Kyseisessä tilaisuudessa insinööri Björklund lahjoitti klubille arvokkaan valokuva-albumin, jossa esiteltiin klubin 20-vuotista toimintaa. Kinkamossa oli sotavuosina ja etenkin talvisaikaan vilkasta toimintaa. Yksi sota-aikojen erikoisista klubitapahtumista oli vuoden 1943 lopulla järjestetty taulunäyttely. Tilaisuudessa piti suomenkielisen esitelmän taiteilija Eero Snellman. Taulut näyttelyyn koottiin niin, että jäseniä pyydettiin valitsemaan kotinsa taulukokoelmista yksi tai kaksi parasta teosta, mieluimmin kotimaisten taiteilijoiden tuotantoa, ja tuomaan ne Klubille, jossa erikoinen toimikunta huolehti niiden ripustamisesta seinille.


title: Warkauden Klubi

text: Sotavuosinakin uskaltauduttiin suunnitelemaan klubin tulevaisuutta. Heinäkuussa 1942 hallituksen kokouksessa nousi esille yllättävä asia. Johtaja Enckell kertoi hallituksen jäsenille, että entinen johtajan asunto voitaisiin ottaa klubin uudeksi huoneistoksi. Ilmeisesti asiaa oli jo jonkin verran valmisteltu, sillä muutostyön suunnitelijaksi oli pestattu Alvar Aalto. Myös klubiorganisaation toimivuutta ennätettiin pohtia. Vuoden 1944 alussa hallitus valmisteli sääntöuudistuksen, jonka mukaisesti klubille tuli valita hallituksen ja toimikuntien lisäksi erillinen valtuusto. Uuden elimen tehtäväksi tuli vuoskokousasioiden valmistelu. Jäseniä valittavaan valtuustoon tuli vähintään 12 ja enintään 20.


title: Warkauden Klubi

text: Sotavuosien jälkeen monet asiat muuttuivat suomalaisessa yhteiskunnassa. Poliittinen ilmapiiri koki syviä muutoksia. Valkoisen Suomen ajanjakso oli nyt takana. Alkoi maan jälleenrakennuksen ja sotakorvausten maksamisen aika. Varkaudenkin teollisuus kantoi vastuunsa sotakorvaustuotteiden valmistuksesta.


title: Warkauden Klubi

text: Varkauden teollisuuden sisäisessä työnjaossa tapahtui muutos huhtikuun neljäntenä päivänä 1946. Paikkakunnalle ilmestyi värikäs herra, joka ansaitsi toimillaan varkautelaisen teollisuuden viimeisen patruunan arvonimen. Leif Glöersen oli kyseisen herran nimi.


title: Warkauden Klubi

text: Glöersenin toiminta ulottui laajalti varsinaisen tuotannon ulkopuolelle. Uusi paikallisjohtaja saattoi ilmestyä heiluvine keppeineen yllättäviin paikkoihin. Glöersenin kerrotaan esimerkiksi astellen yhtiön palkkalistoilla olevien koteihin, ja määränneet seinät maalattavaksi uusin värein. Varkautelaisessa suullisessa perinteessä liikkuu tieto siitäkin, että keppiherra olisi määrännyt uuden värin jopa työväentalon sisäseiniin.


title: Warkauden Klubi

text: Glöersen vaikutti puolisonsa Maryn kanssa Varkaudessa 1960-luvun puolivälin vuosiin saakka. Myös klubin toimintaan paikallisjohtaja jätti omat puumerkkinsä. Jälkikäteisarvon mukaan Glöersen omaksui kiitettävällä tavalla ajatuksen, että raskaat työt vaativat myös kunnon huvit. Klubitoiminta nähtiin osaksi tätä huvittelua. On jopa arvioiutu, että patruunan värikkyys heijastui aina klubikoristeisiin saakka. Hyvällä syyllä voidaan sanoa, että Glöersin aika muodostaa yhden ajanjakson myös klubin historiassa. Varmasti johtajan suhtautumiseen klubia kohtaan vaikutti sekin, että hänen puolisonsa oli aktiivinen klubivaikuttaja. Vuoden 1948 kesäkuussa Mary Glöersen valittiin bridgetoimikunnan jäseneksi.


title: Warkauden Klubi

text:
Leif Glöersenin jäätyä eläkkeelle ja muutettua pois paikkakunnalta päättyi yksi jakso varkautelaisessa tehdasyhteyskunnassa. Glöersen keppeineen jäi Varkauden historian viimeiseksi patruunaksi, jonka jälkeen kaikki oli toisin. Enää ei nähty yhtiön mustaa edustusautoa ja sen takapenkillä istuvaa arvokkaasti harmaantunutta paikallisjohtajaa.
Glöersin lähdöllä oli merkittävät seuraukset myös klubielämälle. Yhtiön suoranainen tuki klubitoiminnalle väheni huomattavasti. Esimerkiksi klubi-iltojen koristeluihin ei voitu enää käyttää entisessä määrin enempää työvoimaa kuin rakennusaineitakaan. Glöersenin jälkeen siirryttiin aikaan, jolloin kaikki oli tehtävä omin voimin aidossa talkoohengessä.